Aпел ученика – ГВ - ОШ ''Вук Караџић'' Црвенка\nEko – humanitarna akcija „Čepom do osmeha„\nObjavio u 23. maja 2014.\nJedna od tema koje učenici obrađuju na časovima građanskog vaspitanja je: „Rešavanje problema lokalne zajednice„.\nU razgovoru sa svojom nastavnicom, Đerić Natašom, učenici 6-4 primetili su, da su u našem mestu, između ostalih, problem – psi lutalice, od kojih građani neretko zadobiju i ujede.\nStoga su naši vredni učenici 6-4 odlučili da odštampaju plakate i postave ih na važnijim mestima u naselju (centar ,pijaca, prodavnice …) kako bi ih mogao videti što veći broj prolaznika.\nCilj je bio da apeluju na svest građana o brizi za kućne ljubimce jer su često životinje ostavljene i napuštene pa dolazi do neprijatnih situacija. Zato, poštovani građani, ako već imate svoje ljubimce, čuvajte ih i ne napuštajte !


Govor poverenice Brankice Janković na konferenciji - Mi ne diskriminišemo • Poverenik za zaštitu ravnopravnosti\nGovor poverenice Brankice Janković na konferenciji – Mi ne diskriminišemo\nO nama Vesti Govor poverenice Brankice Janković na konferenciji – Mi ne diskriminišemo\nPoštovani narodni poslanici i poslanice, Vaše ekselencije, uvaženi direktori i direktorke kompanija i preduzeća, predstavnici i predstavnice civilnog društva i medija, poštovani gosti, partneri i prijatelјi,\nizuzetna mi je čast i zadovolјstvo da vas sve pozdravim i zahvalim što ste se odazvali našem pozivu, pokazujući, i na taj način, da smo ujedinjeni oko ideje ravnopravnosti i jednakih šansi za sve naše građane, kao i da pravila biznisa i lјudska prava nisu na različitim već na istoj strani, s obzirom da se ekonomija ne može odvojiti od lјudi ni u jednom aspektu njene pojavnosti. Upravo suprotno – raznolikost perspektiva, talenata, znanja i iskustava, raznolikost u kome se uvažava svaki pojedinac, i predstavlјaju put do uspeha u biznisu. Da smo na pravom putu uverili ste nas svi vi, naši partneri i prijatelјi, ali i kompanije koje danas nisu bile u prilici da prisustvuju našoj konferenciji, ali su spremne da prihvate naš Kodeks ravnopravnosti u svom poslovanju.\nDanas Poverenik za zaštitu ravnopravnosti, zajedno sa svojim partnerima – uspešnim kompanijama, međunarodnim i domaćim institucijama i organizacijama – daje svoj mali doprinos izgradnji jake, stabilne i uspešne Srbije. Ravnopravnost svih građana nije princip koji treba poštovati zbog toga što je moderan ili nametnut od bilo koga, već je on važan upravo zbog kvaliteta života i dostojanstva naših građana i predstavlјa i osnov ostvarivanja svih drugih lјudskih prava.\nPosebno me je ohrabrilo i obradovalo što su nam gotovo svi prisutni učesnici, prilikom dogovora o našem današnjem događaju, rekli da oni već rade u skladu sa načelima i kodeksom ravnopravnosti i poštovanja svakog zaposlenog i da su svesni da je to način i temelј uspešnog poslovanja, koji nije baziran na predrasudama i stereotipima o bilo kom zaposlenom zbog njegove boje kože, nacionalne pripadnosti, pola ili bilo kog drugog ličnog svojstva. Za našu instituciju je to od izuzetnog značaja, s obzirom da smo nažalost ponekad, shodno nadležnostima, u prilici da u javnosti iznosimo one loše primere – slučajeve diskriminacije, koja je najčešća upravo prilikom zapošlјavanja i na tržištu rada. Naime, naša zakonska obaveza je da o nepostupanju po preporuci Poverenika poslodavcu – da otkloni akt diskriminacije – obavestimo javnost putem medija, takođe, naših cenjenih partnera u ovom zajedničkom poslu. Uzimajući sve to u obzir, znamo da nismo sami u naporima ka punoj ravnopravnosti i stvaranju uslova za jednake šanse, svuda i na svakom mestu, pa i na tržištu rada. Ohrabruje što vidimo da se u velikoj meri različitosti doživlјavaju kao bogatstvo i potencijal – što su nam potvrdili i mnogi i ovde prisutni privredni lideri i predvodnici u stvaranju i prenošenju dobrih praksi, što je ujedno i klјučna poruka Kodeksa ravnopravnosti, koji danas predstavlјamo. Namena ovog praktičnog i operativnog dokumenta jeste da bude, da se tako izrazim, alat – ali i mali podsetnik u sprovođenju principa jednakih šansi u postupku zapošlјavanja i na radu što sve zajedno, u krajnjem, ima za cilј unapređenje samog procesa rada kod poslodavca. Motivisan i zadovolјan radnik najveća je vrednost kompanije, a radno okruženje čine i povezanost među lјudima i atmosfera na radu. Najnovija istraživanja na globalnom nivou ponovo i ponovo dokazuju ono što već znamo – da je srećan i zadovolјan radnik daleko produktivniji i bolјi u rešavanju svojih radnih zadataka i zato najuspešnije kompanije pronalaze načine da svoje radnike motivišu i učine zadovolјnijim, što utiče između ostalog i na rast profita, o čemu ćemo kasnije i čuti mnogo više iz vaših izlaganja.\nUostalom, podsetiću na reči jednog od najpoznatijih psihologa današnjice, Danijela Golemana, koji je isto ovo rekao, ali na drugačiji način: „Pravi lider svestan je dve stvari: prvo, da ne zapošlјava kompjuterski program, već živu osobu, i drugo, nije važno da zna samo da dobro vodi svoj tim, već da ume da bude i dobar član tog tima”. U najmoćnijoj dolini sveta, Silicijumskoj, značajan postulat i uslov uspeha je što više međusobne komunikacije, solidarnosti i razmene mišlјenja među zaposlenima, koji su uglavnom iz međusobno georgafski vrlo udalјenih zemalјa i različitih socijalnih I kulturoloških milјea, ali upravo to doprinosi stvaranju najkreativnijih ideja, koje u novom digitalnom dobu predstavlјaju motor razvoja svake privrede. Na ovom mestu se ne brine za novac, već samo za dobru ideju, koje ne može bez dobrog tima, a timove uvek čine lјudi sa svim svojim vrlinama, pa čak i manama, posebnim znanjima, veštinama i sposobnostima i, naravno, pripadnostima različitim nacijama, verama, društvenim grupama, osim što su različitog pola, socijalnog statusa, zdravstvenog stanja, i godina ili, recimo, imaju neki oblik invaliditeta. Naravno taj svet nije bez mana, a pre svega u pogledu regulisanja digitalnog tržišta rada za koje Zigmar Gabrijel kaže: “ Moramo da formulišemo odnose na tržištu rada, u kojem klikvorkeri neće postati obespravlјeni nadničari digitalne moderne.”\nRekla sam na početku da je danas dan za promociju ravnopravnosti, posebno na tržištu rada i da neću govoriti o drugoj strani medalјe – diskriminaciji – o kojoj, kao nadležna, dovolјno govorim kada je za to vreme i mesto. Diskriminacija prilikom zapošlјavanja i na tržištu rada je najveći izazov i oblast u kojoj ima najviše posla za sve institucije za ravnopravnost u čitavoj Evropi, sa kojima, da podsetim i na to, imamo izuzetno dobru saradnju, a kao najintenzivniju – onu u regionu. Upravo smo prošle godine, na istom ovom mestu, ovoj temi posvetili posebnu pažnju, doduše u nešto drugačijem sastavu, sa jedanaest institucija iz regiona, mojih poštovanih koleginica i kolega, kada smo potpisali i dokument o saradnji na suzbijanju diskriminacije i pokazali da smo spremni da budemo razvojna snaga u okviru društvenih procesa u našim zemlјama. Istu tu snagu vidim i danas. Sigurna sam da sa svima vama delimo viziju Srbije kao otvorenog i tolerantnog društva ravnopravnih lјudi, koje svima pruža jednake mogućnosti. Primenom Kodeksa učinićemo još jedan važan korak ka ostvarenju te vizije, jer smo mi zrelo društvo, u kome je ravnopravnost vrednost koja je neupitna i koju zajednički delimo sa svima, a ta zrelost podrazumeva da znamo kako stoje stvari, između ostalog, i na tržištu rada, ili kako bi to mnogo bolјe rekao dobitnik Nobelove nagrade za ekonomiju, Hari Markovic: „Tržište nema ni srca ni mozga, pa stoga ne možemo očekivati od njega da svesno rešava svoje unutrašnje nejednakosti. Mi sami treba da ispravlјamo te nejednakosti.“\nHvala vam svima na pažnji!


RTS :: Bojana na turneji, prva stanica Skoplje\nVesti Bojana na turneji, prva stanica Skoplje\nsreda, 01. apr 2015, 15:17 -> 18:10\nPredstavnica Srbije na ovogodišnjem Evrosongu Bojana Stamenov započela je svoju evropsku turneju. Prva zemlja koju će posetiti je Makedonija.\nU Skoplju vlada veliko interesovanje za Bojanom i pesmom "Beauty Never Lies". Jednodnevnu posetu našim susedima iskoristila je kako bi dala nekoliko intervjua za štampane i elektronske medije.\n"Prvi put sam u Makedoniji, samim tim i njenom glavnom gradu. Sve lepe stvari koje sam čula o Skoplju su se ispostavile kao tačne. Osećam se sjajno što je moja prva poseta ovom gradu zapravo evrovizijska poseta. O tome sam nekada maštala, a sada se i ostvarilo", rekla je Bojana Stamenov, i dodaje - "Uživam u predstavljanju pesme "Beauty Never Lies" i radujem se pozitivnim reakcijama i u Skoplju. Nadam se da je ovo samo početak sjajne energije koja postoji i koju ćemo svi zajedno imati i u maju u Beču".\nNakon Makedonije, srpska predstavnica Bojana Stamenov posetiće tradicionalno posećen i poznat susret učesnika Pesme Evrovizije "Eurovision in Concert" u Amsterdamu. Posle Holandije, pesmu "Beauty Never Lies" promovisaće i u Belgiji.\nPratite nas na oficijelnom Tviter nalogu\nPratite nas na zvaničnoj Fejsbuk stranici\n(petak, 03. apr 2015, 18:33) - anonymous [neregistrovani]\nre Bojana je\n;) do finaleee\n(petak, 03. apr 2015, 14:38) - stokholm [neregistrovani]\nBojana je fantasticna\nSrbija never lies. Sve najbolje i do finalaaa;)\n(sreda, 01. apr 2015, 18:23) - Lana [neregistrovani]\nOdlicna ideja za promociju nase zemlje pre svega a onda i promociju Bojane Stamenov i pesme koju ce izvesti pred auditorijumom u Becu.\n(sreda, 01. apr 2015, 17:55) - Mira [neregistrovani]\nbojana na turneji\nDivno je što je Bojana krenula turneju od naših komšija i što će predstaviti našu pesmu koja će nas voditi na evrosong.\n(sreda, 01. apr 2015, 17:39) - anonymous [neregistrovani]\nPromovisati pesmu najvise u zemljama bivseg SSSR koje se takmice na ovom takmicenju\nMislm da bi pesmu trebalo najvise promovisati u zemljama bivseg sovjetskog saveza od kojih ne dobijamao nesto puno poena naroctio u Baltickim drzavama i onim na Kavkazu, a u nasem polufinalu ucestvuju cak 6 od 9 zemalja bivseg SSSR. Imali smo 2 puta da smo imali 6 drzava iz bivseg SSSR u polifinu i uvek smo otpadali kada je tako bilo 2009,2013 godine. Evo npr od Rusiej smo dobli bese samo 13 poena od 2007, a mi nima u finalima dali cak 35, dok smo npr od Albanije dobli 11 poena a dali samo 1 poen 2012 godine.\n(sreda, 01. apr 2015, 16:26) - Daria [neregistrovani]\nBas lepo ,Bojana i treba da malo obilazi nase susedne zemlje i promovise pesmu koja ce po mom misljenju biti pobednicka.


Uz Aleksandra Pajića Šabac postaje grad evropske perspektive: Bolja i zdravija budućnost za našu decu, bez obmana i laži Zelenovića i Petrovića - Radio televizija Pančevo\nPredsednik Vučić i Alabar sutra obilaze zavrsne radove…\nU Srbiji 1.565 novozaraženih\nPovodom Dana državnosti Rumunije održan tradicionalni koncert rumunske…\nNa Dečjem internom odeljenju smanjen broj dece zbog…\nIzbori Srbija Vesti\n10. juna 2020. 6. septembra 2020. 0352\nIzborna utakmica je u toku, a građani će već 21. juna iskazati svoju volju i dati svoj glas za viziju u koju veruju.\nTim povodom, kandidat za gradonačelnika Šapca Aleksandar Pajić predstavio je buduće projekte koje zajedno sa svojim kolegama iz Srpske napredne stranke planira da ostvari u narednom mandatu, ali i koji su to najveći problemi sa kojima se sada suočavaju građani ovog grada.\nPoverenik GO SNS Šabac i kandidat za gradonačelnika Šapca Aleksandar Pajić u razgovoru za naš portal istakao je da je stranka, čiji je on predstavnik, u prethodnom periodu jasno i strateški izradila plan i program kojim će se voditi u naredne četiri godine.\n-Već dugo godina pripremamo nacrt strategije i pre nekih petnaest dana smo građanima u Šapcu predstavili Strategiju razvoja grada u naredne četiri godine, odnosno narednih pet godina, pošto se oslanjamo i na Nacionalni investicioni plan koji je predsednik države promovisao kao državni plan i mi tu vidimo mnoge stvari koje bi u Šapcu mogle da se urade, a nisu u prethodnih dvadeset godina od kada je na vlasti Dušan Petrović. Ono što je kapitalno, a u vezi je sa Šapcom, jeste dolazak auto-puta Ruma-Šabac, izgradnja mosta preko Save i brza saobraćajnica Šabac-Loznica. To će umnogome promeniti sliku grada i industrijsku zonu koja je pripremljena za dolazak i domaćih i stranih investitora, a to će popuniti budžet i omogućiti zapošljavanje. Pre svega je bitno da smo promovisali strateški sve one projekte koje će Srpska napredna stranka ponuditi našim sugrađanima i iza kojih čvrsto stojimo, zaista ću se truditi svim silama da sve ono što smo obećali bude i urađeno, a to je pre svega auto-put, čija je izgradnja već počela, zatim rekonstrukcija šabačke bolnice, koja je jedan od kapitalnih projekata koji treba uraditi. Zatim, probaćemo da što pre osposobimo staru sportsku halu gde su postignuti najveći uspesi “Metaloplastike” i koja je proslavila Šabac kao grad, da je vratimo u vlasništvo grada ukoliko je to moguće. Prvo ćemo pokušati da je osposobimo i vratimo u vlasništvo grada, a onda smo pripremili projekat za izgradnju nove sportske hale koja će imati 4.000 kvadrata, 5.000 sedećih mesta, koja će biti za ponos našim sportistima koji u dvoranskim sportovima imaju veoma zapažene rezultate kako na domaćim prvenstvima, tako i na međunarodnim takmičenjima – rekao je Pajić za naš portal i dodao:\n-Ono što će takođe Šabac imati jeste jedan otvoreni olimpijski bazen, jer mi smo jedan od retkih gradova koji to nema, prethodna vlast je za rekonstrukciju zatvorenog bazena koji smo imali potrošila 10 godina i tek je sad napokon to urađeno. Mi u svom planu imamo izgradnju jednog otvorenog olimpijskog bazena. Ono što je preka potreba naših sugrađana to je da u narednom periodu dođu dva velika investitora i da zaposle više od 5.000 ljudi kojima je posao neophodan. Radićemo na tome da fabrika “Jazaki” ne bude jedina fabrika koja je zahvaljujući podsticajima Vlade i posredovanju predsednika države došla. Oni zapošljavaju više od 3.000 radnika, a mi planiramo da dovedemo još dva velika investitora koji će zaposliti naše sugrađane, a u isto vreme ćemo raditi i na pospešivanju razvoja malih i srednjih preduzeća, odnosno omogućiti da uz podsticaje lokalne samouprave razviju svoje sopstvene biznise i da zaposle određeni broj radnika – poručio je kandidat za gradonačelnik Šapca ispred Srpske napredne stranke.\nPoverenik Pajić je posebno naglasio da je u Šapcu na delu “najprljavija izborna kampanja, kakva se nije videla nigde u Srbiji”, kao i da njegovi politički protivnici nisu spremni da realno predstave svoje rezultate, već ih fingiraju i pred građane idu sa lažnim predstavama i klevetama upućenim protiv političkih protivnika.\n-Mislim da je u Šapcu trenutno naprljavija izborna kampanja koja se trenutno vodi u Srbiji i prosto je neverovatno šta njima sve može da padne na pamet. U isto vreme oni lažno prikazuju sve ono što je urađeno u prethodnom periodu, jer vrlo su tanki rezultati njihovog rada za proteklih dvadeset godina, zato imaju potrebu da preuveličavaju sve ono što je urađeno. Napomenuću samo neke od stvari koje su preuveličane, a to je na primer što Zelenović govori o tome da je Šabac grad koji nema listu čekanja za vrtić, međutim, istina je da je šabački vrtić najskuplji u Srbiji, više od 6.800 dinara košta za jedno dete i Šapčani nisu tog nivoa materijalnih mogućnosti da priušte to sebi i iz tog razloga zaista nema čekanja. Ne zato što je strateški rešeno pitanje boravka dece u vrtiću, nego je preskup. Naši sugrađani se pitaju zašto je u Rumi vrtić besplatan, a u Šapcu nije, pitaju i zašto prevoz za najstarije sugrađane nije besplatan kao što je u mnogim gradovima, mnoge stvari koje su dostupne građanima drugih gradova i opština Šapčanima nisu dostupne i zbog toga je ta kampanja izuzetno prljava. Istraživanja koja su dostupna javnosti govore o mnogo većoj popularnosti SNS u Šapcu, oni pokušavaju da tom prljavom kampanjom uplaše Šapčane nekim stvarima koje apsolutno ne stoje, izmislili su dolazak Sandokana na čelo grada ako SNS pobedi, samo da bi uplašili građane. To nije istina, niti ima bilo kakve šanse, gospodin Ostojić nije ni član SNS i nema veze sa nama. Plašili su za vreme korone građane time da i ja, ali i drugi čelnici SNS imamo koronavirus i da smo proširili koronu u Šapcu, a to je prosto neverovatno da se u takvim trenucima time služi i da tako skupljaju političke poene – objasnio je Aleksandar Pajić i dodao:\n-Radili su rekonstrukciju centra Šapca, gde su igralište koje su izgradili za decu, od kredita koji je Grad podigao, a onda su ga preko noći zapalili i uprli prst u SNS da ima veze sa tim vandalskim činom. Koriste neverovatno loše stvari da bi ih pripisali SNS, a za sebe kažu da su divni rukovodioci grada, a da drugi koji žele da dođu na to mesto nisu poželjni i nisu dobri. Mislim da naši sugrađani vide da to nije tako i da je to laž i manipulacija kojom se služi Nebojša Zelenović. Poslednje u čemu on učestvuje jesto to da objekte koje gradi Vlada on obilazi, odlazi na ta gradilišta, fotografiše se i to pripisuje rezultatima svoje politike. To je skoro uradio i u naselju Majur, gde se fotografisao na gradilištu gde su radovi na rekonstrukciji škole i izgradnji fiskulturne sale, gde je preko Kancelarije za javna ulaganja država izdvojila više od 210 miliona dinara za te poslove, i rekao da je on to smislio i da je on začetnik te ideje. Takvim medijskim predstavljanjem pokušava da predstavi nešto što nije njegovo delo, upravo kao svoje – rekao je poverenik SNS Aleksandar Pajić za portal SrbijaDanas.\nGlavni adut SNS u Šapcu je rezultat republičke Vlade i predsednika Aleksandra Vučića, a kako navodi kandidat za gradonačelnika Aleksandar Pajić “sve ono što je država obećala , ona je to i uradila i sve to će biti preslikano i u Šabac uz realno ostvarive projekte i podršku države za realizaciju istih”.\n-Sve ono što obećamo ćemo i uraditi, pokazali smo da od 69 kandidata na odborničkoj listi sve su ostvareni ljudi i koji imaju rezultate svog rada i znaju da rade i rezultati su nešto što ih kvalifikuje da budu u vrhu liste SNS. Bićemo partner svojoj državi, a ne suprostavljena strana, a dosadašnja politika Nebojše Zlenovića jeste ta da smo sami sebi dovoljni kao grad, da nam pomoć države nije potrebna kako bismo napravili rezultat. Mi mislimo suprotno, mislimo da je saradnja sa svojom državom neophodna, jer veliki kapitalni projekti mogu da budu realizovani samo ukoliko Vlada pomogne da se sve to realizuje. Šabac je jedan od gradova koji ima najveći broj sela koja nemaju kanalizacionu mrežu, od 45 sela čak 42 nemaju ni metar vodovodne ni kanalizacione mreže, što je u 21. veku osnovna stvar, a koju lokalna vlast za 20 godina nije uspela da obezbedi. Nikada nećemo uzimati sredstva od sugrađana koji žive na selu da bismo im rešili neke infrastrukturne probleme, kao što to radi trenutna vlast. U selima se uzima jedan dinar, da bi Grad dao dva da se uradi putna infrastruktura kroz selo, što je nedopustivo i ovo je jedinstven slučaj u Srbiji da se tako radi. U Šapcu postoji i navodni referendum gde se građani mesnih zajednica izjašnjavaju o povraćaju sredstava za imovinu gde će ta sredstva da ulože i koji su to projekti, a pošto je SNS u dve trećine mesnih zajednica na vlasti nama to nije dostupno, parcijalno se sve primenjuje. Tamo gde su na vlasti oni koji su po volji gradonačelnika Šapca, tamo se investira i tamo se projekti realizuju, a na drugoj strani nema realizacije projekata. Potpuno ćemo drugačije raditi, napravićemo prioritete, da saveti mesnih zajednica odlučuju gde će ta sredstva da se upotrebe i neće biti bitno kojeg su poilitičkog opredeljenja, bićemo isti prema svim građanima bez obzira na političku pripadnost – naglasio je Pajić za portal SrbijaDanas.\nU skladu sa parolom stranke čiji je kandidat, Aleksandar Pajić ističe da će u budućem mandatu SNS u Gradu Šapcu veliki deo usmerenja biti upućen ka deci i mladima i njihovom obrazovanju.\n-Jedan od projekata čija je realizacija već počela je projekat “Šabačke akademije”, gde su sve tri strukovne visoke škole fuzionisane u Šabačku akademiju. Jedan smo od retkih, ako ne i jedini grad van univerzitetskih centara, koji na svojoj teritoriji ima objedinjene sve visoke strukovne škole, a to je dobro za učenike koji završavaju srednje obrazovanje da mogu u svom gradu da nastave studije na visokim strukovnim školama. Omogućićemo bolji kvalitet obrazovanja u tim ustanovama da bi naši učenici bili spremni da kad završe školovanje uđu u svet rada potpuno spremni sa znanjem koje je neophodno da bi se taj posao valjano obavljao. Ono što je bitno za osnovne i srednje škole jeste to da ćemo uložiti puno u infrastrukturu, kako bismo obezbedili realnu mogućnost da škole rade u jednoj smeni, povećaćemo kapacitete tih škola da bi učenici mogli da imaju nastavu gde će i posle redovne nastave moći da ostanu i rade domaće zadatke, vannastavne aktivnoti, da im ponudimo širu lepezu mogućnosti koje će oni prema svojim željama i zahtevima da ostvare. Što se tiče vrtića, potrudićemo se da to bude jedna od najnižih cena u Srbiji, a ukoliko bude postojala mogućnost i da budu potpuno besplatni. U ovom momentu ne možemo to sa sigurnošću da obećamo, jer je veliko zaduženje Grada u poslednjih 20 godina i nismo sigurni koji nas sve krediti čekaju na otplatu, jer sve što je prethodna vlast radila je sa grejs periodom. Za sve ono što je loše rađeno očekuje se naplata od 2021. godine i zbog toga u ovom momentu dok ne sagledamo finansijske mogućnosti ne možemo da obećamo besplatne vrtiće, ali mislim da je budžet grada dovoljno veliki i da će biti mnogo veći kada većina ljudi dobije posao da to realizujemo. Kada građani dobiju posao, tako ćemo puniti budžet, pa ćemo moći i da ulažemo više i u sport, obrazovanje i u kulturu, kao i sve druge sporedne stvari – istakao je Pajić.\nKako ističe kandidat SNS za gradonačelnika Šapca, najveći problem je velika nezaposlenost u gradu Šapcu i to što “sugrađani sada putuju u mnogo manje opštine i gradove u okolini da bi mogli da ostvare svoje pravo na rad”.\n– Putuju i u Rumu, Sremsku Mitrovicu, Koceljevu, Loznicu i druge delove Zapadne Srbije da bi mogli na posao, da prehrane svoje porodice. Sigurno je da ćemo raditi na popunjavanju industrijske zone, odnosno na dovođenju dva velika investitora koji će zaposliti sigurno negde oko 5.000 sugrađana i time ćemo napraviti bum u poslednjih 20 godina. To će biti najveći broj zaposlenih Šapčana, jer cifra kojom se sada barata da je Nebojša Zelenović uspeo da zaposli apsolutno nije realna, jer mi danas imamo oko 7.000 nezaposlenih u Šapcu registrovanih u Nacionalnoj službi za zapošljavanje. Pomoći ćemo iz gradskog budžeta da se privatni biznisi razviju i da ljudi krenu u porodične poslove gde će zapošljavati kako članove porodice tako i ljude sa strane i gde će moći samostalno da ostvaruju prihode i time će uticati na punjenje budžeta i na veće mogućnosti Grada. To je prvo i najbitnije što ćemo uraditi odmah po dolasku na vlast, a bitno je i što ćemo ulagati kako u grad tako i u sela – rekao je Pajić i dodao:\n-Ulagaćemo u infrastrukturne projekte koji su neophodni u 21. veku i širićemo i vodovodnu i kanalizacionu mrežu na teritoriji sela, jer sada Grad Šabac u centru grada ima zdravu pijaću vodu, ali na 5 kilometara od centra to ne možete da priuštuite građanima prigradskih naselja. Imamo 80 kilometara neasfaltiranih lokalnih puteva koji se posipaju šljunkom, a ne asfaltiraju, što je nedopustivo u 21. veku iako se živi na seoskom području. Svaki čovek mora da ima asfalt do svoje kuće, kako bi i ta deca ostala na selu, kako bi mogla da idu u školu. Odmah krećemo i sa rekonstrukcijom šabačke bolnice, jer to je za kvalitet zdravstvene zaštite u Šapcu neophodno, kako na primarnom tako i na sekundarnom nivou. Radićemo na fuzionisanju Doma zdravlja i bolnice u Šapcu u Zdravstveni centar Šabac, te će to biti mnogo funkcionalnija i kvalitetnija zdravstvena zaštita. Rekonstrukcija šabačke bolnice doneće kvalitetniju zdravstvenu zaštitu i neće biti potrebe da se čeka na neke usluge, koje su sada nedostupne nekoj populaciji stanovništva, jer su liste čekanja poprilično duge, zbog nedostatka prostora, ali i kadrova. Radićemo na tome da što više ljudi dobije adekvatne specijalizacije kako bi ostali u našem zdravstvenom sistemu, a ne išli sa strane. Siguran sam da će Grad Šabac posle junskih izbora izgledati mnogo drugačije, imaće evropski izgled i evropsku perspektivu – poručio je poverenik GO SNS Šabac i kandidat za gradonačelnika Šapca Aleksandar Pajić.\nPredsednik Vučić: Tražićemo sredstva za brzu prugu do Niša\nPotpisan ugovor za brzu saobraćajnicu od Iverka do Lajkovca\nMinistar Vulin rukovodio osmim sastankom Strateške grupe Direkcije policije\nMiroslava Cvejin 18. novembra 2021. 18. novembra 2021.\nZorana Stekovic 23. oktobra 2019.\nEkipi Regionalne televizije Kraljevo zabranjen ulazak na KM\nAleksandra Miloševska 14. februara 2021. 14. februara 2021.\nMiroslava Cvejin 7. decembra 2021. 7. decembra 2021.\nPredsednik Vučić i Alabar sutra obilaze zavrsne radove na Kuli “Beograd\nMirjana Popović 6. decembra 2021. 6. decembra 2021.\n6. decembra 2021. 6. decembra 2021. 0\nPredsednik Vučić u Kragujevcu na otvaranju prve Nacionalne platforme za veštačku inteligenciju\nVanja Vićentić 6. decembra 2021. 6. decembra 2021.\nJužni Banat (2.728)\nServisna informacija (629)\nPovodom Dana državnosti Rumunije održan tradicionalni koncert rumunske muzike u Vršcu


RRA: Ivan Ivanović bez kazne, ali zato TV Pink nije : Crveni tepih\nRRA: Ivan Ivanović bez kazne, ali zato TV Pink nije\nRepublička radiodifuzna agencija saopštila je da je obustavljen postupak za oduzimanje dozvole televiziji Prva zbog emisije “Veče sa Ivanom Ivanovićem”. S druge strane kažnjen je TV Pink povodom emisije “Trenutak istine” i to sam 800.000 hiljada dinara!\n- Na osnovu izveštaja svojih službi i izjašnjenja emitera, Savet RRA je zauzeo stanovište da u navedenim emisijama nije bilo govora mržnje niti elemenata kršenja Zakona o radiodifuziji, istaknuto je u saopštenju.\nPodsećamo, Demokratska zajednica Hrvata zatražila je od Saveta RRA da se Prvoj oduzme pravo na nacionalnu frekvenciju zbog, kako je navedeno, uvreda na račun katoličke crkve i govora mržnje prema hrvatskom narodu u emisijama “Veče sa Ivanom Ivanovićem” 29. aprila i 6. maja.\nIz RRA je saopšteno da je njen Savet “prihvatio uveravanja da bez obzira na prirodu emisije ‘Veče sa Ivanom Ivanovićem’ ne samo što neće biti povređen Zakon o radiodifuziji i Kodeks emitera, već će urednički kolegijum Prve ubuduće s dužnom pažnjom voditi računa da ne bude pređena granica dobrog ukusa”.\nU saopštenju RRA se naglašava i da je po njihovoj prijavi Prekršajni sud u Beogradu povodom emisije “Trenutak istine” emitovanoj oktobra 2009. godine izrekao televiziji Pink kao pravnom licu kaznu od 750.000 dinara, dok je odgovornom licu od 40.000 dinara.\n- Sud je ovom odlukom stao na stanovište da navedeni program, kako je to navedeno u prijavi RRA, protivan odredbama Zakona kojima se štiti fizički, mentalni i moralni razvoj dece i omladine, navodi RRA.\nU “Trenutku istine” uveče 7. oktobra 2009. godine jedna učesnica je navela da ju je otac seksualno zlostavljao u detinjstvu, a Savet RRA je potom pokrenuo prekršajni postupak smatrajući da je televizija Pink “emitovanjem navedene emisije prekršila član 68 Zakona o radiodifuziji u kojem je istaknuto da je emiter dužan da poštuje određene programske standarde”.\nTim članom se ne dozvoljava emitovanje programa čiji sadržaji mogu da škode fizičkom, mentalnom ili moralnom razvoju dece i omladine, kao i obaveza označavanja takvih programa i emitovanja samo noću između ponoći do 06.00.


Isporučeni prvi testovi na koronavirus koje je financirala EU – Dnevni list\n31 ožujka, 2020 31 ožujka, 2020 Dnevni list\nKantonalnim bolnicama u Sarajevu, Mostaru i Tuzli, te Institutu za javno zdravstvo Republike Srpske danas je isporučeno ukupno 2.500 testova na koronavirus, koje je finansirala Evropska unija, a čiju nabavku je osigurao Razvojni program Ujedinjenih nacija (UNDP).\nAmbasador EU u BiH Johann Sattler je izjavio da je “ovo je prva u nizu isporuka koje će biti realizirane u okviru paketa finansijske pomoći EU za hitne medicinske potrebe u BiH”.\n– Ukupno sedam miliona eura konkretne EU pomoći omogućit će nabavku 80 respiratora, 7.500 setova za testiranje i 15.000 lične zaštitne opreme za medicinsko osoblje – kazao je Sattler.\nDo kraja sedmice se očekuje isporuka još 5.000 testova.\nU okviru zajedničkog odgovora na pandemiju koronavirusa, EU i UNDP-a su 26. marta potpisali finansijski paket za hitnu pomoć BiH u vrijednosti dva miliona eura, čime je još jednom potvrđeno snažno partnerstvo UNDP-a, EU i domaćih vlasti u odgovoru na trenutnu krizu, saopćeno je iz Ureda specijalnog predstavnika EU u Bosni i Hercegovini.\n← Previous Ubijen muškarac\nČović telefonski razgovarao sa Špirićem i Izetbegovićem Next →


/ NEVERNI PRINC\nNora Roberts\tNEVERNI PRINC\nKraljevske intrige i neočekivana ljubav u mediteranskom raju\nVanvremenske priče sa srećnim krajem u bajkama o kraljevskoj\nKada su žene u pitanju, princ Benet je uvek uživao u izazovu. Zbog\ntoga, nakon što je upoznao tihu i prelepu ledi Hanu Rotčajld,\nočaravajući plejboj ne može da se smiri sve dok ne probije opnu\nnjene uzdržanosti. Ljubav je za Beneta oduvek bila igra, ali sa\novom neuhvatljivom, tajanstvenom ženom otkriva da je ulog njegovo\nsrce i odlučuje da igra na kartu večnosti. Oznake Proizvoda\nKada su žene u pitanju, princ Benet je uvek uživao u izazovu. Zbog toga, nakon što je upoznao tihu i prelepu ledi Hanu Rotčajld, očaravajući plejboj ne može da se smiri sve dok ne probije opnu njene uzdržanosti. Ljubav je za Beneta oduvek bila igra, ali sa ovom neuhvatljivom, tajanstvenom ženom otkriva da je ulog njegovo srce i odlučuje da igra na kartu večnosti. Ukoliko želite da prelistate prikaz ove knjige u Lavovskom časopisu kliknite ovde.\nRSD 548.00\tŽELJA I ZAPOVEST\nRSD 399.00\tPles po vatri\nRSD 719.00\tDrska čednost\nRSD 639.00\tPOŠTENE ILUZIJE\nRSD 559.00\tZVEZDA MORA\nRSD 559.00\tPLAVI DIM\nRSD 559.00\tKRALJEVSKA AFERA\nRSD 399.00\tSrce od stakla\nRSD 719.00\tZABORAVLJENO NASLEĐE\nRSD 559.00\tISTINITE LAŽI\nRSD 639.00\tSVETIONIK


Skup o Evropskom patentu\nSrbija se po inovacijama nalazi na 29. mestu od 34 zemlje, prema najnovijoj listi Evropske unije. U poslednjih 10 godina naši stvaraoci su zaštitili svega 28 pronalazaka u Evropskom zavodu za patente, dok je Hrvatska imala toliko patenata u poslednje dve godine, a Slovenija samo u 2010. Srbija je 1. oktobra prošle godine postala 38. država članica Evropske patentne organizacije, u svetu najvećeg i najuspešnijeg regionalnog sistema za zaštitu pronalazaka iz oblasti tehnike.\nZavod za intelektualnu svojinu organizuje Seminar o Evropskom patentu, 12. maja u hotelu Zira u Beogradu. Seminar se odvija u okviru projekta "Podrška osnivanju Edukativno-informativnog centra Zavoda za intelektualnu svojinu Republike Srbije", koji finansira Evropska unija u vrednosti od 2.2 miliona evra, a koji sprovodi Evropski zavod za patente.\nSistem evropskog patenta omogućava racionalizaciju prijavljivanja, ispitivanja i izdavanja patenta. Srpska preduzeća, naučne institucije i pronalazači mogu da zaštite svoje pronalaske širom evropskog tržišta podnošenjem jedne prijave patenta Evropskom zavodu za patente, preko Zavoda za intelektualnu svojinu Republike Srbije.\nPoseban naglasak biće na edukaciji domaćih korisnika patentnog sistema, u koje se ubrajaju pronalazači, istraživači i privredni subjekti, o postupcima priznavanja evropskih i nacionalnih patenata, a u cilju podrške razvoju inovacija i njihovoj primeni u privredi Srbije. Narednog dana biće održan Specijalizovani seminar za patentne zastupnike o sistemu evropskog patenta u prostorijama Zavoda za intelektualnu svojinu.\nintelektualna svojina, pronalasci, patenti


Počela sanacija kuće Jovanke Broz, šest godina nakon njene smrti – BALKAN TV NOVI SAD\nHomeDruštvoPočela sanacija kuće Jovanke Broz, šest godina nakon njene smrti\nPunih šest godina od smrti bivše supruge doživotnog predsednika Socijalističke Federativne Republike Jugoslavije Josipa Broza, Jovanke Broz, počela je sanacija kuće na Dedinju u kojoj je živela, pišu Novosti.\nDirektor Republičke direkcije za imovinu Jovan Vorkapić rekao je za Novosti da se zdanje sređuje kao reprezentativna državna vila.\n„Na vili u Ulici kneza Aleksandra Karađorđevića 75 vrši se nužna sanacija delova krova i fasade, u cilju sprečavanja daljeg propadanja objekta do privođenja novoj nameni„, kažu u Upravi za zajedničke poslove republičkih organa, koja od 2006. gazduje kućom od 750 kvadrata.\nList piše da se radovi finansiraju iz budžetskih sredstava opredeljenih za održavanje objekata u vlasništvu države.\nKako se navodi, koliko će sve to trajati i koštati trenutno se ne može utvrditi, jer se, paralelno sa izvođenjem radova, vrši i „analiza stepena oštećenosti pojedinačnih građevinskih elemenata i procenjuje obim potrebnih intervencija“. Kada će radovi biti gotovi zavisi od stepena oštećenja i vremenskih uslova.\nUkupna planirana izdvajanja iznose oko 34 miliona dinara, navode Novosti.\nPožar u porodičnoj kući u Stepanovićevu, muškarac zadobio teže opekotine


Hapšenja zbog korupcije u Kliničkom centru u Kragujevcu - Sputnjik Srbija\n06:17 29 Februar 2020\nHapšenja zbog korupcije u Kliničkom centru u Kragujevcu\n© Tanjug / EDIB TAHIROIVIC\n17:41 17.09.2019 (osveženo 17:49 17.09.2019) Preuzmite kraći link\nZbog malverzacija u vezi sa javnim nabavkama u Kliničkom centru Kragujevac uhapšeno je više osoba. Sumnja se da je rukovodilac u tom kliničkom centru obavljao vanstandardne estetske operacije za koje je od pacijenata uzimao novac, prenosi RTS.\nPolicija je u saradnji sa Višim javnim tužilaštvom u Kraljevu uhapsila trinaest osoba zbog postojanja osnova sumnje da su počinile više koruptivnih krivičnih dela kojima su nanele štetu Kliničkom centru Kragujevac, saopštio je MUP.\nZbog sumnje da su počinili krivično delo zloupotreba službenog položaja u postupku javnih nabavki kojima su ostvarili protivpravnu imovinsku korist od oko 26 miliona dinara, uhapšeni su rukovodioci u Kliničkom centru Kragujevac D. P. (1970) i N. S. (1971), kao i devet posrednika u prodaji medicinskih sredstava i opreme.\nUhapšeni su posrednici B. B. (1979), M. C. (1955), M. D. (1961), M. K. (1974), B. M. (1974), D. M. (1970), D. N. (1977), A. Z. (1986) i D. S. (1972), zbog sumnje da su počinili krivično delo pomaganje u zloupotrebi službenog položaja.\nSumnja se da je D. P. u postupcima javnih nabavki Kliničkog centra Kragujevac, u dogovoru sa ponuđačima, prilagođavao uslove ponuda i izradu tehničke specifikacije, kako bi suprotno Zakonu o javnim nabavkama, favorizovao određene ponuđače, na osnovu čega su oni dobijali ugovore u nabavkama medicinskih sredstava i opreme.\nU izvršenju krivičnog dela osumnjičenom D. P. pomagali su B. B., M. C., M. D., M. K., B. M., D. M., D. N., A. Z., D. S. tako što su mu dostavljali specifikacije i ponude.\nPolicija je uhapsila i rukovodioca Kliničkog centra Kragujevac N. S. koji se tereti da je kao saizvršilac u postupku javne nabavke učestvovao u sačinjavanju tehničke specifikacije favorizujući određenog ponuđača.\nOsumnjičen da je obavljao vanstandardne estetske operacije\nTakođe, zbog postojanja osnova sumnje da je počinio krivično delo zloupotreba službenog položaja, trovina uticajem i falsifikovanje službene isprave uhapšen je rukovodilac u Kliničkom centru Kragujevac G. A. (1964), koji se sumnjiči da je obavljao vanstandardne estetske operacije za koje je od pacijenata uzimao novac.\nSumnja se da je u službene isprave za te operacije G. A. unosio neistinite dijagnoze, čime je omogućio da one budu plaćene od strane Republičkog fonda za zdravstveno osiguranja, čime je pribavio protivpravnu imovinsku korist od 1.700 evra i 128.000 dinara.\nZaposlena u Kliničkom centru Kragujevac M. G. (1976) uhapšena je zbog sumnje da je pomagala G. A. u izvršenju krivičnog dela tako što je uzimala novac od pacijenata i predavala ga osumnjičenom, kao i da je sačinjavala lažnu dokumentaciju i račune u kojima je navodiila da su obavljene intervencije koje plaća Republički fond za zdravstveno osiguranje, iako je reč o estetskim operacijama koje pod to ne potpadaju.\nOsumnjičenima D. P., G. A., M. G. i N. S. određeno je zadržavanja do 48 časova i oni će uz krivičnu prijavu biti privedeni nadležnom tužilaštvu, dok su ostali osumnjičeni već privedeni Posebnom odeljenju za suzbijanje korupcije Višeg javnog tužilaštva u Kraljevu.


Beograd -- Predsednik Demokratske stranke Boris Tadić "održaće lekciju" ministrima iz DS- a, uoči sednice Glavnog odbora, i jasno poručiti šta im zamera, piše "Blic". Prema istom izvoru, Tadić će ministrima iz svoje stranke, na čiji rad ima zamerke, dati rok za popravni - do februara.\nBeograd -- Lider DS-a i predsednik Srbije Boris Tadić ocenio je da Srbija još nije izašla iz krize i zatražio maksimalnu odgovornost u vođenju ekonomske politike. Tadić je, na sednici Glavnog odbora Demokratske stranke, podsetio da je Srbija, u poređenju sa ostalim evropskim državama, ipak uspela ...\nPredsednik Srbije i lider Demokratske stranke Boris Tadić izjavio je danas da regionalizacija i decentralizacija moraju biti centralne tačke politike Srbije i ubuduće, ali da ni po koju cenu ne dovode u pitanje funkcionisanje i stabilnost zemlje.\nBeograd -- Lider DS-a Boris Tadić najavio je reformu DS-a i pozvao Glavni odbor da do naredne skupštine stranke razmišlja o tome da "DS mora da se dodatno centralizuje". "Samo centralizovan DS može da sprovede decentralizaciju", rekao je Tadić na otvorenom delu sednice Glavnog odbora DS-a u Sava ...\nTokom naredne nedelje započeću razgovore sa ministrima za čije je resore Državna revizorska institucija u svom izveštaju iznela zamerke i ukazala na propuste u radu - kaže za „Blic“ premijer Srbije Mirko Cvetković. Kritike predsednika Srbije Borisa Tadića na rad pojedinih ministara iznova su ...\nTadić: Racionalnija vlada korisnija\nBeograd -- Predsednik Srbije Boris Tadić smatra da je Srbiji potrebna racionalnija vlada, a možda i novi ustav. Ne treba menjati pobednički tim, smatra premijer Cvetković. Predsednik Srbije smatra da bi Vlada Srbije sa manje ministarstava bila korisnija.\nTadić: Vlada mora da bude racionalnija\nPredsednik Srbije Boris Tadić izjavio je večeras da se rekonstrukcija Vlade Srbije u ovom trenutku ne može obećati, ali je naglasio da se sve mora učiniti da bi vlada bila još racionalnija. "Treba sada sagledati da li je rekonstrukcija vlade moguća, imajući u vidu naš izborni sistem i odgovarajuće ...\nTadić: Ne rade svi ministri dovoljno\nPredsednik Srbije Boris Tadić izjavio je juče da u Vladi Srbije ne rade svi ministri dovoljno dobro, kao ni predsednici opština, ni agencije. On nije želeo da imenuje ministre koji ne rade dobro. „Mislim na koga mislim. Dajem im šansu da se poprave“, rekao je Tadić.\nDačić: Potrebna rekonstrukcija Vlade\nPredsednik Socijalističke partije Srbije (SPS) izjavio je danas u Beogradu da je potrebna rekonstrukcija Vlade Srbije, a da svaki ministar treba da zna "da mu je to životna uloga". "Siguran sam da je rekonstrukcija vlade potrebna, ali ne želim da ocenjujem druge", rekao je Dačić na konferenciji za ...\nNezadovoljni i potpredsednici Vlade\nBeograd -- Potpredsednici Vlade Srbije, Ivica Dačić i Mlađan Dinkić, saglasni su sa ocenom predsednika Srbije Borisa Tadića da pojedini ministri ne rade dobro svoj posao. Radom pojedinih ministara u Vladi Srbije nije nezadovoljan samo predsednik Boris Tadić, koji ni danas nije želeo da govori o ...\nTadić: Nedopustiva bahatost\nBeograd -- Izveštaj Državne revizorske institucije pokazao da je bilo "prekomernog trošenja u oblastima koje su sasvim izlišne", ocenio je predsednik Srbije Boris Tadić. On je poručio da ministre mora odlikovati finansijska i građanska disciplina.\nTadić: Odluka na terenu prava\nProkuplje -- Predsednik Srbije Boris Tadić smatra da će odluka Međunarodnog suda pravde o Kosovu dominantno biti na terenu prava, a ne na terenu politike. "Očekujem da će diskusija biti usredsređena na međunarodno pravo. To je teren na kome Srbija stoji kudikamo bolje nego što je to bila poltička ...\nTadić: Ne rade svi dobro\nProkuplje -- Pojedini ministri, predsednici opština i nezavisne institucije ne rade dobro, rekao je predsednik Srbije Boris Tadić prilikom posete fabrici u Prokuplju. Tadić je međutim izjavio i da će tim ministrima dati još jedu šansu da se poprave.\nBeograd -- Predsednik Srbije Boris Tadić izjavio je da svako ko je dobio negativan izveštaj državnog revizora mora da "napravi ispravku". Na pitanje novinara o izveštaju Državne revizorske institucije u kome je ukazano na brojne propuste u trošenju novca iz budžeta 2008.\nTadić: Mnogo više trošimo nego što zarađujemo\nPredsednik Srbije Boris Tadić izjavio je danas da svako ko je dobio negativan izveštaj državnog revizora mora da "napravi ispravku". Na pitanje novinara o izveštaju Državne revizorske institucije u kome je ukazano na brojne propuste u trošnju budžeta 2008.


Volontiranje u sportu - BesplatanSport.com\nOrganizacija Poziv volonterima\tBesplatanSport.com � Volontiranje u sportu\tPre svega, valja naglasiti da smatramo da dobrovoljni karakter rada nikako ne podrazumeva lagodan odnos. Naprotiv, smatramo da posao u koji se čovek upusti bez novčane nadoknade obavezuje na drugačiji i ozbiljniji način od onog koji se obavlja za platu, honorar ili nova dva reda u CV-ju. Rad koji nije motivisan novcem i materijalnom koristi zavređuje neki krupniji i ljudskiji motiv, bilo to unapređivanje duha, postizanje kondicije, učenje disciplini, ili upoznavanje privlačnih pripadnica ili pripadnika suprotnog pola...\nRaznovrsnost ličnih motiva naših budućih volontera je dobrodošla, jer ona garantuje i raznovrsnost karaktera i zanimljivije međuljudske odnose (drugim rečima, prirodno je i razumno da očekujete barem dobro zezanje :). Mi, sa naše strane, očekujemo da dogovor bude ispoštovan, ništa više i ništa manje.U narednom periodu ćemo formirati osnovnu bazu volontera pred početak ozbiljnijeg angažovanja na planiranim akcijama. Većina tih akcija podrazumeva boravak i rad vani, odnosno lepo vreme, što znači da s početkom proleća možete očekivati naš poziv i konkretnu ponudu, sve u skladu sa Vašim sklonostima i željama navedenim u prijavi. Još jednom: raznovrsnost u načinu angažovanja u ELEMENT-u je ogromna, od druženja sa ašovom i deljenja letaka, preko pomoći u popisivanju besplatnih sportskih terena, do rada za računarom.Zainteresovani će, u skladu sa afinitetima, dobiti priliku da nauče određene veštine u zamenu za njihovu primenu ili angažovanje u nekoj drugoj oblasti, sve u skladu sa afinitetima. Drugim rečima, dobićete priliku da naučite nešto što Vas zanima od profesionalaca iz raznih oblasti, ukoliko ste spremni da zauzvrat poklonite nešto Vašeg vremena. Naravno, nećemo tražiti da gradite piramide, već ćemo pronaći način da Vas angažujemo u oblasti u kojoj ste stručni ili za koju ste zainteresovani. U suštini, jedini uslov je Vaša dobra volja.Očekujemo Vas\nOrganizacijaO namaMisija i vizijaCiljevi organizacijePrijateljiPisma podrškeBaneriDrugi o namaKontaktProjektiVolonterizam u sportuBesplatanSport.comPriključi nam sePriključi se!Poziv klubovimaPoziv trenerimaPoziv volonterimaPrijava za novinare\tTrenirajte...


Kakva je vaša „finansijska ličnost“ ?\nIako Vaša finansijska situacija već duže vreme ne pokazuje znake boljitka, vi i dalje uspevate da potrošite sve što zaradite? Vaša potrošačka narav u kombinaciji sa TV reklamama, reklamnim panoima u tržnim centrima i novim gedžetima u radnjama – sve to neizostavno šalje jaku poruku vašem mozgu da mora da…\nMitovi o novcu u koje ne treba verovati\nVećina ljudi veruje u uspeh i želeli bi da budu uspešni u tome što rade ali, po mogućstvu, bez mnogo uloženog truda i pratećih finansijskih troškova. Štaviše, ljudi imaju uvržena verovanja o novcu koja ih često vode do pogrešnih odluka u njihovim životima. Navešćemo neke od najčešćih mitova o novcu…\nOva godina je počela sa mnogobrojnim pitanjima, na koja većina finansijskih analitičara ima vrlo pesimistične odgovore, kakva je i sveobuhvatna ekonomska prognoza za 2019-tu. Šta će se dešavati sa globalnom privredom i privredom EU? Lista nepoznanica je predugačka i postoji mnogo faktora koji će doprineti konačnom obliku odgovora na ovo…\nFinansijske navike koje treba usvojiti pre 25 godine života (Infografik)\nDobre finansijske navike su ključ finansijskog uspeha i stabilnosti. Predstavljamo Vam neke od najboljih navika koje možete da primenjujete u cilju izgradnje zdravog i dugovečnog finansijskog života.


SASTANAK PREDSEDNIKA OPŠTINE SA DIREKTORIMA OSNOVNIH ŠKOLA – Stari grad\nStari grad » Vesti » SASTANAK PREDSEDNIKA OPŠTINE SA DIREKTORIMA OSNOVNIH ŠKOLA\nSASTANAK PREDSEDNIKA OPŠTINE SA DIREKTORIMA OSNOVNIH ŠKOLA\nPredsednik opštine Stari grad Radoslav Marjanović održao je danas sastanak sa direktorima sedam starogradskih osnovnih škola, na kojem je bilo reči o prioritetima buduće saradnje Gradske opštine sa osnovnim školama koje se nalaze na njenoj teritoriji.\nNovoizabrani predsednik opštine najavio je da će se u budućih mesec dana definisati svi problemi u osnovnim školama, koji će se rešavati objedinjeno, kroz tri nivoa vlasti – opštinski, gradski i republički.\n„Na lokalnom nivou, naš zadatak će biti da dogovorimo prioritete i potrebe svake škole, da iniciramo nove projekte, i na osnovu toga pravimo planove. Za početak ćemo definisati urgentne probleme, koje ćemo, ukoliko nam budžet to dozvoljava, rešavati u najskorijem roku“, istakao je predsednik Radoslav Marjanović, koji je najavio da će se ovakvi sastanci održavati jednom mesečno.\nS obzirom na aktuelnu epidemiološku situaciju Gradska opština Stari grad obezbedila je po hiljadu zaštitnih maski za kolektiv svake škole, a predsednik opštine je za sledeću nedelju najavio i tradicionalnu opštinsku akciju „Dobrodošlica za đake prvake“, kada će predstavnici opštine najmlađim osnovcima uručiti prigodne poklone za početak nove školske godine.\nPrevious PostPrevious ODRŽANA DRUGA SEDNICA SKUPŠTINE – IZABRANO NOVO RUKOVODSTVO OPŠTINE STARI GRAD\nNext PostNext DRUGA SEDNICA VEĆA: DOBRODOŠLICA STAROGRADSKIM ĐACIMA PRVACIMA


- Izuzetno sam ponosan na to što sam odabran da građanima Niša predstavim originalni „ušati“ pehar čije osvajanje predstavlja ostvarenje sna svakog fudbalera. Veoma sam srećan što ove godine, kada Crvena zvezda proslavlja 25 godina od osvajanja čuvenog pehara imam priliku da ponovo proživim najuspešnije sportske trenutke. Lepo je jer mogu da se podsetim trenutaka kada sam ja osvajao pehar, tada sam imao samo 20 godina i zamislite koliko danas mladih igrača ima priliku da igra Ligu šampiona, a ne da osvoji. Sada počinjem i ja da cenim neke svoje uspehe. Doba kada sam ja igrao Ligu šampiona i ova danas se razlikuje jer je možda sada teže osvojiti, velike lige imaju više predstavnika i morate stalno biti na visokom nivou i finansijski i igrački - rekao je Jugović, koji je dva puta osvojio pehar Lige šampiona.\nČila Ihas, predsednica Izvršnog odbora UniCredit Banke Srbije, izjavila je da banka godinama neguje strast za fudbalom.\nUniCredit banka je u saradnji sa kompanijama adidas, Nissan i Mastercard organizovala „Ligu malih šampiona“ takmičenje za najmlađe fudbalere na Trgu kralja Milana. Gradonačelnik Niša Darko Bulatović povodom ture Trofeja UEFA zahvalio se banci na saradnji.\n- Drago mi je što je po drugi put originalni trofej stigao u Niš i posebno me raduje što je Vladimir Jugović posle mnogo godina ponovo u našem gradu i što će sa nama podeliti svoje iskustvo - rekao je Bulatović.\nUšati trofej pored Niša posetiće i Suboticu (24. i 25. 9), Novi Sad (28. i 29. 9), Beograd (1. i 2.10), a kasnije ide kroz Bosnu i Hercegovinu, Hrvatsku i Mađarsku.


CGO: Vlada da hitno uvede sankcije Rusiji\nCentar za građansko obrazovanje (CGO) apeluje na Vladu Crne Gore da što hitnije usvoji odluku kojom se uvode efektivne sankcije Rusiji i spriječi dalje nanošenje štete državi Crnoj Gori u tom kontekstu.\nTizer: Centar za građansko obrazovanje (CGO) apeluje na Vladu Crne Gore da što hitnije usvoji odluku kojom se uvode efektivne sankcije Rusiji i spriječi dalje nanošenje štete državi Crnoj Gori u tom kontekstu.\n“Nedopustivo je dalje flertovanje sa temeljnim civilizacijskim vrijednostima, jer oklijevanje u praktičnoj osudi ruske agresije predstavlja podršku agresoru, a to nije tradicija države Crne Gore niti može biti preporuka u odnosu prema evropskim partnerima”, kazala je Milica Zindović, saradnica na programima u ovoj NVO.\nKako je istakla, šteta koju je Vlada Zdravka Krivkopića napravila neusvajanjem paketa sankcija Rusiji, zbog navodnih proceduralnih nedostataka internog procesa, već je nemjerljiva jer se Crna Gora pokazala kao nekredibilan partner NATO saveza i EU.\n“Crna Gora je, do sada, bila u cjelosti usklađena sa Zajedničkom vanjskom i bezbjednosnom politikom EU, a što je svrstavalo u krug progresivnih snaga regiona zapadnog Balkana. Nažalost, svako skretanje sa tog puta i kašnjenje u realizaciji preuzetih obaveza, ima potencijal da ozbiljno ugrozi našu evropsku perspektivu, ali i da podstakne građenje drugačijeg vrijednosnog okvira, suprotnog onom koji se njeguje u razvijenim, demokratskim zapadnim državama. Crna Gora se ovakvom opasnom i destruktivnom politikom Vlade pokazuje kao nespremna za dalje integracione faze, a ionako slab kredibilitet se nastavlja urušavati. Nema sumnje da će se ovaj „učinak“ te politike naći u relevantnim izvještajima EU, a tu ocjena neće biti dobra za nas kao državu”, navodi Zindović.\nCGO podsjeća i da je EU, kroz izjave svojih najviših zvaničnika, jasno stavila do znanja i Crnoj Gori, ali i zemljama regiona, da za vrijeme trajanja aktuelnih dešavanja na istočnom krilu Evrope, nije zaboravila zapadni Balkan i dalju integraciju regiona u EU.\nEvropski šef diplomatije, Žosep Borelj, iznio je poziciju da se zemljama zapadnog Balkana mora pružiti konkretna ekonomska pomoć, kako bi se preduprijedile posljedice izazvane ratom u Ukrajini, kao i da je ovo pravi momenat da se da impuls procesu proširenja u regionu.\nS druge strane, EU i države članice ne gledaju blagonaklono na neusaglašavanje Srbije sa politikom EU u odnosu prema Rusiji u ovoj situaciji, a neki zvaničnici EU su čak ocijenili da se ona takvim pozicioniranjem de facto diskvalifikovala iz procesa pristupanja EU.\nCGO naglašava da politika Unije kredibilnim partnerima – povjerenje i perspektiva, a nekredibilnim – sankcija, mora biti upozorenje za Crnu Goru da su zemlje regiona na ozbiljnom testu, pod budnim okom EU, a odnos prema ovom pitanju će u značajnom odrediti našu evropsku budućnost.\nCGO ukazuje i da ne treba imati iluzija o ubrzanom članstvu, jer neće promjena jedne geopolitičke realnosti u Evropi, sama po sebi, učiniti da nas EU nas preko noći primi u svoj zagrljaj.\n“Jedino razumijevanjem da nema prečica u pristupanju, bezuslovnog preskakanja koraka u pregovorima, ili izbjegavanja preuzetih obaveza, možemo brže ići ka EU. To znači da sada, isključivo iskreno i odgovorno djelovanje u konkretnoj primjeni sankcione politike prema Rusiji i ispunjavanje preuzetih kriterijuma članstva nas može vratiti na pravi put i ublažiti ono što bi mogle biti nepopravljive posljedice dosadašnjeg djelovanja odlazeće Vlade”, zaključila je Zidnović.\n21.03.2022 - 13:12 | *\n21.03.2022 - 13:12\nVlada Crne Gore, arhivska fotografija\nTagovi: Vlada Crne Gore, CGO, apel, sankcije rusiji


Koji je to maksimum do kojeg je predsednik Srbije (na fotografiji) spreman da „popušta“ po pitanju Kosova?\nIako na samitu EU-Zapadni Balkan nije bilo produbljenijih debata o Kosovu, evropska i svetska diplomatija ubrzala je dinamiku i očekuje od Beograda finale dijaloga i potpisivanje pravno obavezujućeg sporazuma sa Prištinom. U bugarskoj prestonici je predsednik Srbije Aleksandar Vučić izjavio je da će dati sve od sebe da se dođe do rešenja za Kosovo, istakavši da će u suprotnom Srbija imati „bezbroj problema“. Sagovornici Radija Slobodna Evropa (RSE) ocenjuju da, iako ga čekaju mnoge prepreke, samo od Vučića zavisi hoće li smoći političku hrabrost da preseče kosovski čvor.\nVučić govori da je Srba danas na Kosovu jedva nešto iznad pet procenata: Vuk Drašković\nI dalje, međutim, insistira na kompromisu Prištine i Beograda, a da i ne nagoveštava šta podrazumeva pod tim. Da od podele Kosova ili razmene teritorija nema ništa – zapadna međunarodna zajednica sve vreme ponavlja. Šta je to, onda, Vučićev kompromis, odnosno, šta su to „legitimni interesi Srbije na Kosovu“, koje u poslednje vreme pominje - on ne otkriva.


Potpisan Memorandum o razumevanju između Advantage Austria, Švajcarske kancelarije za saradnju sa Srbijom i GIZ-a – Reforma srednjeg stručnog obrazovanja\nU sredu, 26. aprila 2017, predstavnice Trgovinskog odeljenja Austrijske Ambasade – Advantage Austria, Švajcarske kancelarije za saradnju sa Srbijom i Projekta nemačke razvojne saradnje „Reforma srednjeg stručnog obrazovanja“ koji sprovodi Nemačka organizacija za međunarodnu saradnju GIZ, potpisale su Memorandum o razumevanju. Memorandum bi trebalo da obezbedi koordinisan i komplementaran pristup Austrije, Švajcarske i Nemačke u podršci srpskim institucijama za uvođenje elemenata dualnog sistema u obrazovni sistem Srbije. To se između ostalog odnosi i na podršku u izradi zakona o dualnom obrazovanju i podzakonske regulative koja će urediti ovu oblast. Memorandum utvrđuje i okvire saradnje koja treba da doprinese razvijanju modela srednjeg stručnog obrazovanja koji neće biti prosto prekopirani modeli ovih zemalja, već će koristiti njihova najbolja iskustva i elemente koji su u skladu sa potrebama privrede i uslovima u Srbiji.\nUrsula Lojbli, direktorka Švajcarske kancelarije za saradnju sa Srbijom, zaključila je iz dosadašnjeg iskustva u implementaciji elemenata dualnog obrazovanja na ovim prostorima da su i škole i kompanije zainteresovane za stvaranje kvalifikovanih kadrova, koji će biti lakše zapošljivi. „Dualno obrazovanje je kičma švajcarske privrede. Zaposleni koji poseduju potrebne kompetencije i veštine su osnov razvoja svakog biznisa. Zato se nadamo će školovanje kvalitetnih kadrova pomoći i srpskoj ekonomiji da se brže razvija“, rekla je Lojbli i izrazila nadu da će koordinacija švajcarskih, austrijskih i nemačkih napora iznedriti još bolje rezultate od već pokazanih.\nDr. Erika Teoman-Brener, trgovinska savetnica pri Ambasadi Austrije, izrazila je optimizam što se još jedna zemlja partner priključila prošle godine uspostavljenom sporazumu o saradnji Nemačke i Austrije na uvođenju elemenata dualnog obrazovanja u obrazovni sistem u Srbiji. „Mi smo već uočili dosta dobre rezultate ovih projekata i zainteresovanost kompanija da učestvuju u usavršavanju svojih potencijalnih kadrova. Svaka od naših zemalja može da ponudi svoja dobra iskustva iz ove oblasti, zato ćemo na tome i sarađivati međusobno, ali Srbija je ta koja treba da donese odluku koje elemente dualnog sistema će implementirati i na koji način“, rekla je Teoman-Brener.\nAn-Katrin Henšel, vođa tima ovog projekta nemačko-srpske razvojne saradnje, najavila je i da će GIZ ove godine, osim povećanja broja obrazovnih profila u kojima se školovanje odvija po modelu sa elementima dualnog obrazovanja, veću pažnju posvetiti i informisanju i uključivanju učenika/ca iz osetljivih grupa u ovaj model obrazovanja.\ngizvet April 27, 2017 Dešavanja, dualno obrazovanje\n← Svečano otvaranje radionice u Tehničkoj školi Vlasotince\nPo 7. put održan Dan devojčica u Srbiji →


Potvrđena optužnica protiv tri bivša direktora zavoda “Pazarić” – Glas TK – Vaše najdraže novine\nOpštinski sud u Sarajevu potvrdio je optužnicu Tužilaštva Kantona Sarajevo protiv tri bivša direktora Zavoda za zbrinjavanje mentalno invalidne djece i omladine “Pazarić”.\n“Navedeni se terete da su od 2009. do 2019. godine dok su vršili direktorske pozicije u Zavodu, propuštanjem dužnosti nadzora i stalnog praćenja tjelesnog i duševnog stanja štićenika od strane stručnog i medicinskog osoblja, nesavjesno postupili u vršenju dužnosti, uslijed čega je nastupila teža povreda, tačnije, teško ugrožavanje zdravlja i razvoja maloljetnika Zavoda”, saopšteno je iz Kantonalnog tužilaštva.\nPodsjetimo, još 2019. godine Sabina Ćudić (Naša stranka), poslanica u Predstavničkom domu Federacije BiH, predstavila je novinarima u Sarajevu šokantne detalje o tretmanu štićenika, a posebno djece, u Zavodu za zbrinjavanje mentalno invalidne djece i omladine Pazarić.\nĆudićeva je objavila fotografije na kojima se vidi da su djeca vezana za namještaj i radijatore. Nekima su ruke vezane iza leđa, mnoga djeca u takvom položaju provodila su veći dio dana i čitavu noć. Prezentovan je i video-materijal koji potvrđuje navode Ćudićeve o vezivanju djece u Zavodu.\nOna je na sjednici Predstavničkog doma FBiH 30. aprila ove godine kazala da je zatražila od Tužilaštva Kantona Sarajevo informaciju o istrazi u vezi sa zlostavljanjem djece u Zavodu Pazarić te je pročitala dopis Tužilaštva.\n← Počelo suđenje Šakiću: Ćulum bio ubijeđen da će ga sasjeći rafal\nČerkez: Nove smjernice za vakcinaciju i Covid pasoši za građane BiH →


BCBP: Visok nivo saradnje Srbije i SAD u sektoru odbrane - European Western Balkans\nBCBP: Visok nivo saradnje Srbije i SAD u sektoru odbrane\nAutor EWB 10. 03. 2021.\nBEOGRAD – Bilateralna saradnja Srbije i Sjedinjenih Američkih Država u sferi odbrane tokom prethodnih deset godina je na najvišem nivou, što značajno doprinosi podizanju operativnih i funkcionalnih sposobnosti Vojske Srbije, poručeno je na onlajn konferenciji “Srbija i SAD – zajedno smo sigurniji”, u organizaciji Beogradskog centra za bezbednosnu politiku (BCBP) i Fakulteta političkih nauka u Beogradu.\nKako je istaknuto, tokom prethodnih deset godina predstavnici Vojske Srbije učestvovali su u preko 70 vojnih vežbi organizovanih od strane oružanih snaga Sjedinjenih Američkih Država.\nTokom diskusije bilo je reči o najznačajnijim primerima vojnih vežbi i donacijama koje na pravi način prikazuju intenzitet saradnje u sektoru odbrane između dva partnera.\nPosebno je stavljen akcenat na značaj vežbi kao što su Platinasti vuk i lav, na kojima su pripadnici Vojske Srbije zajedno sa vojnicima drugih država učesnica mogli da uvežbavaju angažovanje pešačkih patrola u incidentnim situacijama.\nOcenjeno je da je primer ove vojne vežbe jedan od pokazatelja kvaliteta saradnje Srbije i SAD, a razmenjena iskustva tokom vežbi značajno pomažu srpskim jedinicama raspoređenim u multilateralnim mirovnim misijama.\nMarija Ignjatijević, istraživačica Beogradskog centra za bezbednosnu politiku, izjavila je da je nivo saradnje između Srbije i partnera poput NATO-a i SAD visok, ali da je vlast i mediji prikazuju neobjektivno.\n“Zbog pandemije koronavirusa, 2020. godina nije bila reprezentativna, ali ako se pogleda 2019. Srbija je imala ukupno 25 vojnih vežbi od čega je 21 bilo sa članicama NATO, što uključuje i Ameriku”, navela je Ignjatijevićeva.\nPrema njenim rečima, to je znak da koncept neutralnosti ne funkcioniše u praksi onako kako je to navedeno u strateškim dokumentima, dodajući da je saradnja Srbije i SAD kao i NATO, osetljiva tema, kao i da vlasti i mediji neobjektivno prikazuju intenzitet ove saradnje.\nOna je ocenila da kada je u pitanju komunikacija sa građanima o nivou saradnje Srbije i SAD, Ministarstvo odbrane i Ambasada SAD u Beogradu rade dobro, ali da politička elita izbegava da javno govori o ovoj saradnji.\n“Politička elita izbegava da javno govori o intenzitetu ove saradnje jer ne želi da rizikuje da izgubi političke glasove. Problem nije samo manjak priče o intenzitetu saradnje, već to što građani Srbije ne mogu da čuju kakve su praktične prednosti ove saradnje. Dugoročno, građani Srbije nisu svesni da imaju koristi od dobre saradnje sa SAD”, istakla je Ignjatijević.\nTokom panela poseban akcenat je stavljen na saradnju dve države u oblasti vojne medicine, koja je intenzivirana sa izazovima koje je sa sobom donela kriza izazvana širenjem koronavirusa.\nDiskusija je deo projekta „Otvoreno o srpsko-američkim odnosima“ koju sprovodi Beogradski centar za bezbednosnu politiku u partnerstvu sa Fakultetom političkih nauka Univerziteta u Beogradu uz podršku ambasade SAD u Srbiji. Cilj projekta je da se kroz niz javnih debata o srpsko-američkim odnosima stvori prostor za otvorenu diskusiju o različitim aspektima saradnje Srbije i SAD-a.\nBCBPMarija IgnjatijevićodbranaSjedinjene Američke DržaveSrbija\nStano: Kosovo da formira ZSO\nEWB 09. 04. 2020.\nAmbasador Holandije: Zemlje moraju da imaju nezavisno pravosuđe pre ulaska u EU\nEWB 12. 02. 2020.


Cement Beograd - Susreti sa autorima - Blog\nCement Beograd - Susreti sa autorima\nKao druga u prologu ovogodišnjeg dvostrukog izdanja Bitefa, sinoć je u Beogradskom dramskom pozorištu prikazana predstava “Cement Beograd“. Autorski tim ove predstave čine reditelj Sebastijan Horvat i pisac i dramaturg Milan Ramšak Marković, koji se po treći put na Bitefu predstavljaju zajedničkim projektom. Nakon predstave, razgovor i diskusiju publike sa glumcima i autorima vodila je dramaturškinja Milena Bogavac.\nHeroizam običnog čoveka\nPrva tema ovog okruglog stola bio je veoma specifičan koncept predstava koje su beogradskoj publici do sada zajedno predstavili Sebastijan i Milan - sve tri su bile sastavljene iz dva stilski potpuno različita dela, koja kada se sklope u jednu celinu pričaju jednu kompletnu priču i čine savršenu celinu. Horvat i Ramšak Marković objasnili su da, osim što se ovaj metod razvio kroz savremeni razgovor sa klasičnim piscima, postoje dva razloga i osnovna cilja koje su želeli da postignu. Prvi su nazvali "dramaturgijom izdaje", što su objasnili kao konflikt u estetici predstave, gde se očekivanja publike postavljena u prvom delu predstave potpuno okreću naopako u drugom delu, i time "izdaju". Na taj način dobijaju se raznovrsni odgovori publike, jer su im tim činom promene stila svi već postavljeni očekivani odgovori dovedeni u pitanje, pa tako na samom kraju predstave svako dolazi do svojih zaključaka i tumači delo na svoj način. Tako sam gledalac ima mogućnost da odluči o čemu se u ovom delu radi - o revoluciji komunističke Jugoslavije ili ličnoj drami dvoje običnih ljudi. Drugi razlog je koncepcijski, pri čemu su ovaj tip dramaturgije nazvali "koreografijom čežnje", gde je osnovni princip konstantno menjanje dinamike predstave - uvođenje fokusa publike i čitave pažnje direktno u scenu, a zatim simbolično vraćanje nazad u pozorišna sedišta.\nDalje u toku razgovora bilo je reči o kontekstualnoj simbolici dela i prikazu trenutnog stanja u zemljama bivše Jugoslavije, koji nije ni negativan niti romantiziran. Ova predstava deo je celine sastavljene od tri izvođenja - u Zagrebu, Ljubljani i Beogradu, čime jasno postavlja paralelu između sudbina ljudi u ovim državama, a kao posledica njihovih ličnih i kolektivnih revolucija.\nRazgovoru se priključila i glumica Milena Zupančič, koju je publika nazvala "najvećom slovenačkom i jugoslovenskom glumicom". Ona je pričala o načinu rada na ovoj predstavi, gde su glumci iz prvog i drugog dela predstave imali probe odvojeno do samog kraja. Rekla je kako su mladi glumci "puni energije i puni budućnosti" i kako je u njima prepoznala sebe iz prošlosti, kao i da su čim su se upoznali postali veliki prijatelji. O likovima Sonje i Miloša je rekla: "Mi nismo baš revolucionari, ali na neki način sigurno jesmo heroji, jer preživeti u tako lošim situacijama, pored svih loših stvari koje su se dogodile, i oni i dalje žele da žive, oni su heroji."\nU ragovoru je učestvovao i glumac Nedim Nezirović koji je istakao da se rad mladih glumaca temeljio na tome da probude revolucionarni duh, ali da im se perspektiva sagledavanja čitave predstave promenila kad su videli drugi deo predstave. Rekao je kako su radili na tome da se od njih stvori jedan oranizam, da se povežu, osećaju jedni druge na sceni. "To je za mene kao mladog glumca izuzetno jedinstveno iskustvo jer sam imao priliku da vidim na čemu sve pozorište može da se gradi i kakvi njegovi temelji mogu da budu, tako da sam izuzetno zahvalan."\nPitanjima publike priključio se umetnički direktor Bitefa Ivan Medenica, koji se još jednom osvrnuo na otvorenu strukturu predstave i mogućnost različitog tumačenja i biranja sopstvene perspektive. Milan Ramšak Marković kaže da to ima veze sa načinom na koji gledamo pozorište i konzumiramo umetnost, kako čitamo reference i znake. Neka umetnost ne može racionalno da se posmatra, mora da se oseća i iskusi, telesno i fizički. Dodaje i da je koncept ovog procesa bio da moraju da krenu od tela i ono mora da bude uvek prisutno. Prvi i drugi deo predstave se stavljaju u isti plan telom, to im je zajedničko. Takođe postavlja pitanje da li je prvi deo prošlost ili budućnost, da li je kraj ili početak, odnosno da li je u pitanju univerzalni proces rađanja i pada revolucije koji se konstantno ponavlja.\nNakon toga, Milena Zupančič pričala je o hrabrosti, revoluciji, heroizmu. Na pitanje da li je moguće biti heroj bez društva i zajednice koja vas prepoznaje kao heroja, ona odgovara da je nemoguće imati podršku društva danas, ali uprkos tome, svaka vrsta junaštva je važna i veoma je teško danas biti heroj ali da moramo da pokušamo. "Moramo sami biti heroji. Možete biti sami, možete patiti, ali morate biti heroji. Morate uvek da radite ono što mislite da je ispravno", poručuje nam Milena.\nRazgovor za okruglim stolom završio se važnim pitanjem naše budućnosti, ove na čijoj ivici se trenutno nalazimo. Hoće li je uopšte biti, ako da, kakva je, i šta mi možemo da uradimo da je učinimo boljom i da zaustavimo ovaj začarani krug između hrabre mladalačke revolucije i njenih tužnih posledica, kome smo prisustvovali na sceni? Sebastijan Horvat na to je odgovorio da je važno verovati da je nešto moguće, kao i verovati da imamo budućnost, i osećati da je neki drugačiji sistem moguć, iako nismo sasvim sigurni šta on predstavlja. On i Milan su se složili da je borba važna, kao i kolektiv i da pozorište može da posluži kao model društva.


10.04.2019 u 13:01\nTurci preuzimaju crnogorske aerodrome?\nPODGORICA – Turski TAV mogao bi pod zakup da uzme aerodrome u Podgorici i Tivtu, a kako prenosi podgorički CdM, ta turska kompanije je do sada pokazala najveće interesovanje za zakup. Ova kompanija upravlja aerodromima u regionu – u Makedoniji ohridskim i aerodromom u Skoplju, a u Hrvatskoj aerodromu „Franjo Tuđman” u Zagrebu. Aerodrom u Skoplju kompanija TAV je preuzela 2012. godine koncesijom na 30 godina, i u njega je uloženo 110 miliona evra, dok je u ohridski uložila 10 miliona evra. Iako je od javne rasprave o koncesiji prošlo sedam meseci, crnogorska Vlada još nije razmatrala koncesioni akt jer je zbog manjkavosti vraćen na doradu. Više puta je najavljivano da će se naći pred premijerom i ministrima, ali se to do danas nije dogodilo, a jedan od razloga je i to što su\n25.03.2019 u 13:06\nFrancuska avio-kompanija Er Frans obnoviće nakon sedam godina direktnu liniju od Pariza ka Beogradu a prvi let najavljen je za ponedeljak, 1. april, prenosi Beta. Kako je saopštio beogradski Aerodrom „Nikola Tesla”, prvi avion Er Fransa biće dočekan između 14 i 15 časova tradicionalnim vodenim pozdravom posle čega će biti organizovana konferencija za novinare na kojoj će govoriti generalni direktor Aerodroma Nikola Brus, ambasador Francuske u Beogradu Frederik Mondoloni i generalni direktor Er Frans-KLM za Alpe, Balkan i Centralnu Evropu Tajs Komen. Er Frans je ranije najavio da će avioni Erbas A 319 i A 320 jednom dnevno leteti na liniji Pariz-Beograd.\n05.03.2019 u 15:00\nUgovor o koncesiji aerodroma Nikola Tesla uskoro pred javnošću\nPredsednica Vlade Srbije Ana Brnabić izjavila je danas da će ugovor o koncesiji Aerodroma „Nikola Tesla” sa francuskom korporacijom „Vansi” biti objavljen u bliskoj budućnosti, prenosi Beta. Ona je istakla da će sve biti urađeno u skladu sa zakonima Srbije i dodala da se razgovara sa partnerima iz „Vansija” o tome kada je za njih najbolje da se ugovor objavi, objavljeno je na sajtu Vlade Srbije. Brnabić je objasnila da i ukoliko se desi da bude delova ugovora koji neće biti objavljeni, razlog će biti to što su oni službena tajna zbog konkurentnosti „Vansija”. Premijerka je, govoreći o pismu četiri sindikata beogradskog aerodroma koji tvrde da nisu zadovoljni, objasnila da njihovi zahtevi nemaju uporišta u stvarnosti, i to iz nekoliko razloga. Sindikati govore o privatizaciji\n27.02.2019 u 19:47\nNa Vidovdan se otvara aerodorom u Lađevcima\nKraljevo – Zorana Mihajlović, potpredsednica vlade i ministarka za građevinarstvo, saobraćaj i infrastrukturu boravila je, sa saradnicima i direktorima većih javnih preduzeća, u Kraljevu. Tema razgovora sa gradonačelnicima i predsednicima opština Kraljeva, Novog Pazara, Tutina, Vrnjačke Banje i Raške bila je izgradnja novih i rekonstrukcija postojeće infrastrukture na ovom području. Ponovljen je značaj za ceo region i poslednji dati rok za otvaranje dela aerodroma u Lađevcima za civilni saobraćaj, a to je 28. jun ove godine. U tom smislu ministarka je objasnila da će, posle nedavnog potpisa ugovora o prenosu imovine preduzeću ,,Aerodromi Srbije“, za osposobljavanje poletno-sletne staze radi korišćenje i u uslovima smanjene vidljivosti, nabavku opreme za prijem putnika i obuku oko\n25.02.2019 u 13:04\nNiš postaje sedište Aerodroma Srbije\nNIŠ – Potpredsednica vlade i ministarka građevinarstva, saobraćaja i infrastrukture Zorana Mihajlović je izjavila danas da će vlada razvijati regionalne aerodrome u zemlji i da će zato Niš, u kome se nalazi drugi po veličini aerodrom, postati sedište preduzeća Aerodromi Srbije. Mihajlović je istakla da će država nastaviti sa ulaže u niški aerodrom sa ciljem da postane rezervni za aerodrom „Nikola Tesla” u Beogradu. „Niš je postao mesto račvanja autoputeva, železnice i grad u kome se nalazi drugi po veličini i strateški veoma važan aerodorm Niš”, rekla je Mihajlović novinarima, prenosi Tanjug. Vlada Srbije je ulagala u niški aerodrom, uložiće još 240 miliona dinara i plus izgradnja tornja će koštati pet miliona evra, navela je Mihajlović Mi smo pre nekoliko godina formirali\n22.02.2019 u 17:16\nPotpisan ugovor o otvaranju aerodroma „Morava” za civilne letove\nKraljevo - Ugovor o korišćenju dela aerodroma „Morava” u Lađevcima za civilni, a ne samo vojni saobraćaj, potpisali su u Kraljevu ministar odbrane Aleksandar Vulin i direktor Aerodroma Srbije Zoran Pavlović. Potpisivanju je prisustvovala i potpredsednica vlade i ministarka građevinarstva, saobraćaja i infrastrukture Zorana Mihajlović. Ona je zatim sa Pavlovićem potpisala Ugovor o nenovčanom ulogu Republike Srbije u privredno društvo Aerodromi Srbije. Vulin je rekao da otvaranje dela aerodroma „Morava” za civilni saobraćaj stvara veliku perspektivu za Kraljevo i za Srbiju i mogućnost da svetu pokažemo naše manastire, da razvijamo verski turizam i ekonomiju. Svako ulaganje u vojsku Srbije je ulaganje u život svakog građanina, rekao je Vulin i dodao da što je vojska jača, opremljenija i


Prikazivanje članaka po tagu borske skole - Radio televizija Bor\nPrikazivanje članaka po tagu borske skole\nUlica dečijeg osmeha\nBOR - Na platou Doma kulture i delu gradskog šetališta, održana je tradicionalna manifestacija "Ulica dečijeg osmeha". Mališani Predškolske ustanove za decu "Bambi", đaci borskih osnovnih škola i Udruženje "Mozaik" ukrasili su grad ručno izrađenim novogodišnjim ukrasima, čestitkama, balonima i uz pesmu i osmehe napravili pravu prazničnu atmosferu. Borani su uživali, pre svega u dečijoj radosti, ali i u kreativnim radovima koje su mališani pripremali sa roditeljima, vaspitačima i nastavnicima. Ova, osma po redu manifestacija, je i prodajnog karaktera a sav prikupljen novac namenjen je deci koja su pravila ukrase, pa su najlepši radovi bili i nagrađeni. Pokrovitelj manifestacije "Ulica dečijeg osmeha" je Grad Bor.\nBOR - Novа školskа godinа zа učenike osnovnih i srednjih školа počinje sutra. Od 11 osnovnih i srednjih škola u Boru, koje su u sastavu Foruma obrazovanja, u deset će prvog dana nove školske godine biti organizovan štrajk. Samo u Brestovcu nastava će biti redovna. U Osnovnoj školi Branko Radičević biće u štrajku samo nastavnici viših razreda, a u Mašinsko elektrotehničkoj članovi Unije sindikata delimično će štrajkovati. Unija Sindikata prosvetnih radnika Srbije donela je Odluku o zakonskom štrajku prema kojoj će časovi biti skraćeni na 30 minuta. Zahtevi prosvetnih radnika su povlačenje iz procedure nacrta Zakona o zaposlenima u javnim službama, hitno potpisivanje protokola o zaradama kojim će plate porasti na nivo iznad republičkog proseka, i povlačenje i izmene svih propisa koji zaposlene u prosveti ostavljaju bez posla.\nBOR – Više od 430 svršenih osnovaca u Boru ove školske godine ne bi trebalo da brine da li će upisati srednju školu. U Gimnaziji Bora Stanković, Mašinsko elektrotehničkoj, Tehničkoj i Ekonomsko trgovinskoj školi, ima dovoljno slobodnih mesta, trenutno je na raspolaganju 16 obrazovnih profila, dok se za smer tehničar za reciklažu još uvek čeka odobrenje resornog Ministarstva.\n„Zbirno gledano za sve srednje škole zadovoljni smo planom upisa koji nam je odobrila Školska uprava u Zaječaru. Odobreno je 17 odeljenja, a očekujemo pozitivno izjašnjenje i za još jedno odeljenje u Tehničkoj školi za profil tehničar za reciklažu, tako da bi trebalo da imamo 18 odeljenja. Imamo 438 osnovaca, a biće skoro 540 mesta. Ovaj rezultat je nešto na čemu smo godinama insistirali, da deca u Boru imaju veći izbor obrazovnih profila i da na pokušamo da sprečimo odlazak naših đaka u druge gradove“, kaže Milovan Božović, koordinator rada borskih srednjih škola.\nĐacima u Boru, naredne školske godine na raspolaganju će biti i nastava po dualnom sistemu, a osim četvorogodišnjih u ponudi su i dva obrazovna profila u trajanju od tri godine.\n„Gimnazija Bora Stanković dobila je planom upisa tri odeljenja. Jedno odeljenje filološkog smera im nije odobreno, a odobrena su dva odeljenja društveno – jezičkog i jedno prirodno –matematičkog smera. Po četiri obrazovna profila, i isto toliko odeljenja odobrena su Ekonomsko trgovinskoj i Tehničkoj školi. ETŠ Bor ove godine obrazovaće ekonomske tehničare, poslovne administratore, službenike u bankarstvu i osiguranju i turističkog tehničara. Svi profili su četvrtog stepena i odeljenja su puna, za po 30 učenika. Što se tiče Tehničke škole od predloženih pet, dobili su: tehničara za industrijsko – farmaceutsku tehnologiju, tehničara za zaštitu životne sredine, rudarskog tehničara za pripremu mineralnih sirovina, po dualnom obrazovanju i operatera za preradu metala. Reč je o profilu trećeg stepena, koji će takođe biti realizovan po dualnom sistemu“, ističe Milovan Božović, koordinator rada borskih srednjih škola.\nZa peti obrazovni profil -Tehničar za reciklažu, podnet je zahtev za odobrenje, a kako je Školska uprava u Zaječaru dala svoju saglasnost očekuje se da će se i resorno Ministarstvo pozitivno izjasniti i o ovom smeru Tehničke škole, što bi značilo dodatna slobodna mesta za 30 đaka.\n„Kada je reč o Mašinsko elektrotehničkoj školi, odobreno je sve ono što je predloženo planom upisa, dakle svih šest odeljenja. Đaci će moći da se obrazuju za zanimanja: administrator računarskih mreža, elektrotehničar energetike, mašinski tehničar za kompjutersko konstruisanje, mašinski tehničar motornih vozila, tehničar drumskog saobraćaja, a imamo i jedno zanimanje trećeg stepena – vozač motornih vozila“, dodaje Milovan Božović, koordinator rada borskih srednjih škola.\nDa bi pomogle đacima da donesu odaberu adekvatno zanimanje, srednje škole su započele predstavljanje svih odobrenih obrazovnih profila i otvorile svoja vrata svim učenicima završnih razreda za svako eventualno dodatno pitanje u vezi ponude škole i procedure upisa.\nZimski raspust u Boru od 1. februara\nBOR - Prvo polugodište za đake u većem delu Srbije završava se danas, a drugi deo zimskog raspusta počinje sutra, 30. januara. Ova odluka ne važi za učenike osnovnih i srednjih škola na teritoriji borske opštine, jer će oni na drugi deo zimskog raspusta otići 1. februara, a ponovo u školske klupe sesti 13. februara.\nNaime, zbog produžetka prvog dela zimskog raspusta zbog gripa i loših vremenskih uslova za dva dana, škole su bile u obavezi da plan nadoknade časova dostave najkasnije do 24. januara. Ministarstvo prosvete je ranije predložilo da se nadoknada zbog neodržavanja nastave zbog gripa u januaru realizuje skraćenjem trajanja zimskog raspusta, ukoliko ne postoje druge ograničavajuće okolnosti, pa je tako odlučeno da učenici u Boru časove nadoknade skraćenjem drugog dela zimskog raspusta za dva dana.


Već decenijama, imunolozi pokušavaju da “obuče” imuni sistem primaoca transplantacije da prihvati transplantirane ćelije i organe bez dugoročne upotrebe lekova protiv odbacivanja. Pretklinička istraživanja na Novom Univerzitetu u Minesoti, SAD, pokazala su da je to sad moguće. Prema studiji objavljenoj u časopisu Nature Communications, istraživači su uspeli da održe dugoročno preživljavanje i funkciju transplantiranih ćelija pankreasa, uprkos potpunoj obustavi uzimanja svih lekova protiv odbacivanja već 21. dana nakon transplantacije. Ova studija obavljena je u pretkliničkim uslovima, kod primata (majmuna) koji su samo na korak dalje od ljudske vrste.\nZa mnoge pacijente sa otkazivanjem organa u krajnjem stadijumu, transplantacija je jedina efikasna i jedina preostala opcija lečenja. Da bi se sprečilo odbacivanje transplantiranog organa, primaoci moraju dugoročno da uzimaju lekove koji suzbijaju imuni odgovor tela. Imunosupresivni medikamenti efikasni su za sprečavanje odbacivanja u kratkom roku, ali budući da nespecifično suzbijaju čitav imuni sistem, podrazumevaju i rizik za razvoj ozbiljnih infekcija, pa čak i raka.\nS obzirom na to da je hronično imunosupresovana populacija primalaca transplantacije koja je suočava sa tim problemom sve veća, i da to može negativno da utiče na njihovo preživljavanje, generacije imunologa tragaju za imunom tolerancijom, kao primarnim ciljem na polju transplantacione medicine. Da se imuna tolerancija ipak može postići, prvi je pokazao na miševima Peter Medavar u svom nobelovskom članku u časopisu Nature, pre više od 65 godina. Ipak, uprkos ogromnom značaju tog rada, tolerancija na transplantaciju postignuta je kod vrlo malog broja pacijenata. Ova nova američka studija koristi jedinstvene osobine modifikovanih belih krvnih zrnaca donora, koja su data primaocima transplantacije nedelju dana pre i jedan dan posle transplantacije, čime se ponavlja prirodna formula za održavanje telesne tolerancije sopstvenih tkiva i organa. Bez potrebe za dugotrajnim davanjem lekova protiv odbacivanja, transplantirane ćelija mogu da postanu terapija izbora, a možda čak i lek za mnoge pacijente koji su opterećeni dijabetesom tipa 1.


Jedan taksista iz meksika dobio je originalnu ideju kako da zaradi koji dolar više od kada je krenula svetska pomama za video igrom "Pokemon GO". Taksista je odlučio da ponudi svoje taksi usluge lovcima sa mobilnim telefonima koji jure mala japanska čudovišta - Pokemone.\nUprkos tome što mobilna video igra kompanije "Nintendo" i "Niantik" još nije dostupna u Meksiku, mnogi korisnici pronašli su način da je "skinu" i počnu da je igraju. Pošto se radi o video igri "proširene realnosti", tragači (lovci) moraju fizički da se pomeraju, odnosno hodaju ili voze do pozicije pokemona.\nEmilio Kačo, 29-godišnji vozač taksija iz grada Minatitlan iz istočne države Verakruz, počeo je da nudi svoje usluge "pokemon lovcima", a kaže da je prvi dan dobio preko od 20 taxi poziva.\n"Nisam znao ništa o toj igri, ali sam od drugih ljudi čuo da tragaju za pokemonima, pa sam pomislio da to možda ne bi bio loš način da zaradim malo više novca", rekao je Kačo za Rojters.\nPoslovni taksista iz meksika sada Nnaplaćuje sedam dolara za prvi sat potrage za pokemonima, a onda oko četiri i po dolara za svaki naredni sat jurcanja za pokemnonima


Magazin online Brzina kojom jedete i dišete utiče na vaše zdravlje - 29 November 2011 - Magazin - Vojvodina Net\nIstraživanje koje su nedavno sproveli naučnici sa Novog Zelanda, pokazalo je da tempo kojim obavljamo neke aktivnosti, poput jedenja, disanja, konzumiranja alkohola ili hodanja, utiče na naše zdravstvemo stanje i životni vek.\n"Nervi šalju signale u mozak da se želudac širi. U isto vreme grelin, hormon gladi koji se proizvodi dok se želudac prazni, prestaje da se ispušta. Od trenutka kad počnete da jedete, potrebno je da prođe oko 20 minuta da bi poruka koja suzbija apetit stigla do mozga", objašnjava Ian MekDonald, profesor metaboličke psihologije na Univerzitetu Notingam.\n"Objašnjenje je jednostavno – ako jedete prebrzo, verovatno ćete se pretrpati hranom. A prebrzo jedenje povećava i rizik od gorušice, gasova i opšteg osećaja nelagodnosti, jer kada brzo jedemo, gutamo i veliku količinu vazduha", dodaje profesor i savetuje da bi za pravilno žvakanje hrane svaki obrok trebalo da traje bar 20 minuta.\nLjekari ističu da zdrave osobe udahnu od 10 do 14 puta u toku jednog minuta, ali da neke udahnu i više od 20 puta, što dovodi do nedostatka vazduha i simptoma poput osećaja trnjenja u prstima i oko usana, ubrzanog lupanja srca, umora i slabe koncentracije.\nNavedeni simptomi su pokazatelj da dišete na usta, umesto pravilnog disanja kroz nos. Zbog toga, upozoravaju ljekari, dolazi do pada nivoa ugljen dioksida u krvi, što se manifestuje kroz grčeve, koji se često javljaju u crevima.\nDa biste sprečili ove pojave i kontrolisali svoje disanje, preporučuje se da pazite na broj udisaja dok se odmarate, i da, ukoliko udišete više od 20 puta u minutu a pritom osećate neke negativne simptome, posetite lekara kako biste uradili pregled pluća i analizu krvi.\nAko prebrzo pijete alkohol\nPrebrzo konzumiranje alkohola povećava rizik od gubitka svesti. Takođe, oni koji prebrzo piju imaju veće šanse da popiju više nego što njihovo telo može da preradi.\nStručnjaci ističu da po pravilu možemo da preradimo 10 ml alkohola za sat vremena, ali napominju da svako prerađuje alkohol različitom brzinom, u zavisnosti od fizičke građe, pola, pa čak i etničkog porekla. Zbog toga je preporučljivo da pre konzumiranja alkohola pojedete nešto.


Prikazivanje članaka po tagu fk vršac\nsubota, 05. septembar 2015. 14:04\nISTORIJSKI: Direktan prenos FK Vršca\nFudbalski savez Vojvodine kreće u novu fazu afirmacije fudbala na terenima širom Vojvodine. Tako od ovog kola startuje projekat prenošenja utakmica putem direktnog televizijskog prenosa preko interneta, a u prvom prenosu igraće FK Vršac.\nsreda, 08. april 2015. 12:05\nFK VRŠAC Zakazana izborna skupština\nSkupština fudbalskog kluba Vršac održana je juče u Velikoj sali gradske kuće, a najvažnija odluka je da se izborna skupština održi 29. aprila.\nnedelja, 15. mart 2015. 22:08\nVrščanin se kladio protiv Vršca i izgubio novac\nFudbaleri Vršca prijatno su iznenadili svoje navijače, ali i neprijatno jednog Vrščanina koji se kladio na poraz izabranika Branka Savića.\nnedelja, 15. mart 2015. 21:22\nVeliko iznenađenje Vrščana\nFudbaleri Vršca, ponajviše zahvaljujući golmanu Donoviću, napravili su veliko iznenađenje u prvom prolećnom kolu Srpske lige.


Sport - Goran Ćurčić novi koordinator omladinske škole Radničkog - Vesti iz Kragujevca i Šumadije - Pressek.rs\nSport Sreda, 28. jul 2021.\nUprava Fudbalskog kluba Radnički 1923 odlučila je da za novog koordinatora omladinske škole imenuje Gorana Ćurčića, doskorašnjeg trenera omladinske ekipe kluba sa „Čika Dače”.\nIza Gorana Ćurčića je višegodišnje iskustvo u radu sa mlađim kategorijama, koje ga čini kompetentnim za ovu prilično odgovornu funkciju. Pri tom, ne treba zaboraviti da je iskusni stručnjak u prethodnoj sezoni bez pogovora pristao da preuzme kormilo omladinske selekcije kragujevačkog kluba u jednom prilično delikatnom trenutku i da je sa njom uspeo da izbori opstanak u najvišem rangu takmičenja.\n- Odluka o imenovanju Gorana Ćurčića na mesto koordinatora omladinske škole nije doneta preko noći. To je nešto o čemu smo mi u klubu još odavno razmišljali, a sada nam se pružila prilika da to sprovedemo u delo. Mislim da je ovo jedan od značajnih poteza u pravcu unapređenja rada naše omladinske škole i težnje da se njeno funkcionisanje digne na još jedan viši nivo. Za nas u klubu je omladinska škola veoma važna i nastojaćemo da učinimo sve što je u našoj moći da joj vratimo nekadašnji sjaj, kako bi ona ponovo bila među vodećima u regionu, rekao je sportski direktor Radničkog 1923 Slavko Perović.\nSlične zamisli ima i novi koordinator omladinske škole kragujevačkog kluba, koji će između ostalog biti zadužen za usmeravanje i obuku trenera i pravljenje odgovarajućeg plana i programa rada mlađih kategorija, uz poseban akcenat na najmlađe selekcije.\n- Svedoci smo činjenice da je u ne tako davnoj prošlosti omladinska škola Radničkog 1923 bila na izuzetno dobrom glasu, pa je čak u jednom trenutku uspevala da obezbedi egzistenciju samog kluba. Zbog toga je neka naša početna ideja da postavimo neku osnovnu nit koja bi se prožimala od najmlađih selekcija, pa sve do omladinaca. To svakako nije proces koji daje momentalne rezultate, već zahteva dosta strpljenja. Takođe, neka naša zamisao je da paralelno sa stvaranjem igrača radimo i na edukaciji i afirmaciji trenera iz Kragujevca, poručio je Ćurčić.\nĆurčićevo imenovanje na mesto koordinatora omladinske škole nije poremetilo postojeću hijerarhiju kada je u pitanju rukovođenje mlađim kategorijama kluba sa „Čika Dače”. Dejan Joksimović ostaje na čelu omladinske škole kao njen direktor, a pored ove funkcije imaće i ulogu šefa stručnog štaba omladinske selekcije u narednoj takmičarskoj sezoni koja startuje sredinom avgusta.\n· Petak, 30. jul 2021. Rukometašice Radničkog započele pripreme za narednu sezonu


Početak/Društvo/Simpozijum posvećen deci sa autizmom\nŽivot sa autizmom sa aspekta stručnjaka i roditelja, tema je Simpozijuma o autizmu sa međunaronim učešćem, koji će se 13. i 14. marta održati u Nišu.\nPrvi dan simpozijuma, osim stručnjaka iz ove oblasti, okupiće i roditelje koji će moći da čuju novine koje se tiču gorećih stvari, uzrocima nastanka, terapija i ranog otkrivanja.\nDrugog dana sastaće se radne grupe sa stručnjacima iz različitih oblasti. Oni će pokušati da naprave mrežu saradnika koji će se baviti decom sa autizmom i njihovim roditeljima.\n„Cilj nam je da napravimo ozbiljne temelje vezane za rad sa decom sa autizmom i njihovim roditeljima, na nacionalnom nivou.“, kaže dr Miodrag Stanković, dečji psihijatar.\nNove terapijske i dijagnostičke metode koje se koriste u svetu biće neke od ključnih tačaka razgovora, kaže dr Stanković i dodaje da su prepoznavanje simptoma autizma i rana intervencija od ključne važnosti.\n„Nama su ciljna grupa pedijatri, koji imaju najviše kontakta sa decom. Neophodno je da se kroz obavezne preglede na neki način uvede i neki instrument koji bi dao signal da problem postoji. Rano otkrivanje autizma je od ključnog značaja“, kaže dr Stanković.\nMiodrag Stanković, dečji psihijatar\nSledeći sastanak okupiće trenere, koji godinama rade sa decom sa autizmom, kako bi Niš krenuo sa sistemskim pristupom roditeljima i deci.\n„Deca i njihovi roditelji ovde, treba da imaju isto što i deca i roditelji u svetu. Moramo da stvorimo armiju ljudi koji su specifično edukovani za rad sa decom iz spektra autizma“, kaže dr Stanković.\nOn podvlači da je važno da se roditelji bolje informišu o tome što se dešava sa decom. Što je njihovo učešće veće – rezultati su bolji.\nSpecijalne škole „Bubanj“ i „14. oktobar“ su veliki pomagači kada su deca iz spektra autizma u pitanju, zatim i ustanova Mara kao i nevladine organizacije samostalno kreiraju programe za pomoć roditeljima i deci, dodaje. Kako kaže, oni su ujedno i veliki pomagači u organiizovanju simpozijuma, a Niš je stavio do znanja da su stručnjaci ovde dobro organizovani i da su spremni da deci pruže adekvatnu terapiju i podršku.\nInače, Stanković tvrdi da srpska dečja psihijatrija zaostaje za svetom četvrt veka. Broj dece sa nekim mentalnim poremećajem drastično raste, a Srbija nema sistemske, dugoročne planove ni za pomoć deci, ni porodicama u kojima ona žive.\nPrvog dana Simpozijuma učesnike će primiti gradonačelnik Niša Darko Bulatović, a 14. marta se očekuje i dolazak ministra zdravlja Srbije, Zlatibora Lončara.\nautizam deca i roditelji deca sa autizmom Miodrag Stanković simpozijum


RTCG - Radio Televizija Crne Gore - Nacionalni javni servis :: Svijet :: SAD ponovo traže izručenje Asanža\n27. 10. 2021. 09:36 >> 09:37 0\nDANAS ROČIŠTE U LONDONU\nSAD ponovo traže izručenje Asanža\nDvodnevno ročište na kome će američka vlada ponovo tražiti izručenje osnivača Vikiliksa Džulijana Asanža da mu se sudi za optužbe o špijunaži, počinje danas u Londonu.\nU januaru je sudija nižeg suda u Londonu odbacila američki zahtjev za izručenjem Asanža zbog objavljivanja preko Vikiliksa hiljada tajnih vojnih dokumenata prije deset godina.\nSudija Vanesa Barejcer odbila je u januaru izručenje Asanža pozivajući se na zdravstvene razloge i navodeći da bi Asanž mogao da se ubije ukoliko bi bio držan pod teškim američkim zatvorskim uslovima.\nOna je ipak odbacila argumente odbrane da bi se Asanž suočio sa politički motivisanim američkim tužiocima koji bi prenebregli zaštite o slobodi govora, i ocijenila da bi mu američki pravni sistem dao fer suđenje.\nAdvokatima američkih vlasti dozvoljeno je da ulože žalbu na odluku suda o odbijanju izručenja. Na ranijem ročištu oni su doveli u pitanje psihijatrijske nalaze u tom slučaju uz argument da Asanž nije toliko bolestan da ne može da se uzdrži da se ne ubije.\nOčekuje se da će Asanž koji se nalazi u londonskom zatvoru Belmarši, učestvovati na ročištu putem vidio veze, a da će dvoje sudija koji budu slušali žalbu donijeti odluku tek za nekoliko nedjelja.\nČak ni tada neće biti kraj ove priče pošto strana koja gubi može da se žali Vrhovnom sudu Velike Britanije.\nAmerički tužioci optužili su Asanža u 17 tačaka za špijunažu i jednoj za zloupotrebe kompjutera zbog Vikiliksove objave hiljada procurelih vojnih i diplomatskih dokumenata. Optužbe nose maksimalnu kaznu od 175 godina zatvora.\nTužioci smatraju da je Asanž nezakonito pomogao američkoj vojnoj analitičarki Čelsi Mening da ukrade tajne diplomatske depeše i vojne dokumente koje je Vikiliks kasnije objavio.\nAdvokati za 50-godišnjeg Asanža kažu da je djelovao kao novinar i da ima prava na zaštitu prema prvom amandmanu američkog Ustava koji se odnosi na slobodu govora, pošto je objavio dokumente koji su otkrili loše djelovanje američke vojske u Iraku i Avganistanu.\nAsanž je u zatvoru od kada je uhapšen u aprilu 2019. godine zbog kršenja uslovne slobode u drugom odvojenom pravnom postupku. Prije toga on je proveo sedam godina u ambasadi Ekvadora u Londonu, gdje je pobjegao 2012. da izbjegne izručenje Švedskoj da bi odgovarao na navode o silovanju i seksualnom napadu.\nŠvedska je odustala od istraga o seksualnim prestupima u novembru 2019. zbog toga što je toliko vremena prošlo, ali Asanž je ostao u zatvoru. Sudija koja je odbila njegovo izručenje SAD-u u januaru naložila je da mora da ostane u pritvoru dok traje žalbeni postupak SAD.\nSAD Džulijan Asanž\nPucnjava u školi, ima mrtvih i ranjenih\nUčenik ubio troje, ranio šestoro u gimnaziji


Arminija Bilefeld - Blic Sport\nTRENER - CAR Iz Nemačke stiže motivacioni govor o kojem bruji svet /VIDEO/\nPosle ovakvog motivacionog govora pali bi i Real Madrid i Barselona. Pomoćni trener Arminije iz Bilefelda, nemačkog tima iz Druge lige, Karsten Rump pokazao je kako se igrači dižu na noge.\nČopor "vukova" ne prašta trećeligašu: Volfzburg protiv Dortmunda za trofej Kupa!\nFudbaleri Volfsburga nisu imali milosti protiv trećeligaša Arminije Bilefeld pošto su u polufinalu Kupa slavili sa 4:0 i za trofej će se boriti protiv Borusije iz Dortmunda.\nVujadin Savić: Verujem da će Arminija izboriti opstanak\nVujadin Savić prešao je ove zime na pozajmicu u Arminiju iz Bilefelda, koja se grčevito bori da izbori opstanak u nemačkoj drugoj ligi.\nSavić: Došao sam u Arminiju da bih napredovao\nVujadin Savić pojačao je redove Arminije iz Bilefelda kao pozajmljen igrač Bordoa, gde u prvom delu ove sezone nije dobio priliku da pokaže da se potpuno oporavio posle operacije.\nArminiji odobrena finansijska pomoć i oduzeti bodovi\nNemačka fudbalska liga odobrila je finansijsku pomoć od 1.250.000 evra drugoligaškom klubu Arminija, ali i oduzela tri boda, zbog kojih će ekipa sigurno ispasti u niži rang takmičenja.\nLjajić strelac, Žigić debitovao pred navijačima Birmingema\nKlubovi širom Evrope polako privode kraju pripreme za start šampionata, a od interesantnijih prijateljskih mečeva odigranih danas izdvajamo debi Nikole Žigića pred navijačima Birmingema, kao i gol Adema Ljajića za Fiorentinu.


Otvoren konkurs za Virtus nagradu za filantropiju - Društvo - Dnevni list Danas\nPočetna » Društvo » Otvoren konkurs za Virtus nagradu za filantropiju\n0Piše: Danas Online 23. januara 2019. 09.56 Izmenjeno: 09.56\n„Ova prestižna nagrada ima za cilj da prepozna i javno istakne kompanije, mala i srednja preduzeća i pojedinačne darodavce koji su na najdugoročniji i najefektniji način podržali inicijative za opšte dobro u prethodnoj godini. VIRTUS nagrada za 2018. godinu se realizuje uz finansijsku podršku Američke agencije za međunarodni razvoj (USAID), Evropske unije i Balkanskog fonda za demokratiju“, ističe se.\nVIRTUS nagrada za 2018. godinu biće dodeljena u pet glavnih kategorija: Glavna nagrada za doprinos kompanije na nacionalnom nivou, Nagrada za doprinos lokalnoj zajednici u kojoj kompanija posluje, Nagrada za malo i srednje preduzeće, Nagrada za dugoročno partnerstvo između p oslovnog i neprofitnog sektora, kao i Nagrada za individualni doprinos filantropiji.\nPrijava za ovogodišnji konkurs počinje 21. januara i trajaće sve do 19. februara 2019. godine. Više informacija o prijavi i samoj nagradi možete pronaći na sledećem linku: www.tragfondacija.org/virtus\nfilantropija, Konkurs, NagradaBeograd\nFilm Romana Polanskog favorit za francusku nagradu „Cezar“\nKonkurs za trinaestu VIRTUS nagradu za filantropiju


VIDEO – Taksi budućnosti u prometu od 2025. godine i neće biti skuplji od "običnog" | BL Portal\nNjemačka startap kompanija „Lilium“ predstavila je prototip letećeg taksija, koji će prema očekivanju kompanije već 2025. godine vršiti usluge prevoza u više gradova svijeta.\nKompanija je prikazala prototip vazdušnog taksija sa pet sjedišta, koji će se kretati na električni pogon. Navodi se da taksi-avion koji je ovog mjeseca imao prvi probni let, jednim punjenjem baterije može da prevali 300 kilometara, a putnici će pomoću smartfon aplikacije moći da rezervišu međugradske letove.\nCijena karte za taksi budućnosti još nije poznata, ali iz kompanije tvrde da će biti „uporediva sa cijenom“ običnog taksija. Komercijalni direktor „Liliuma“ Remo Gerber objasnio je da je inovacija predviđena za običan svijet, ne samo za bogate biznismene, prenio je Tanjug.


Putin uveo sankcije i Crnoj Gori | Vestinet.rs\nPočetna SVET\tPutin uveo sankcije i Crnoj Gori\nPutin uveo sankcije i Crnoj Gori\nMeđu zemljama kojima je Rusija uvela sankcije nalazi se i Crna Gora.\nRusija je proglasila jednogodišnju zabranu uvoza određenih poljoprivrednih proizvoda iz zemalja koje su joj uvele sankcije ili su im se pridružile, tako da će se na udaru naći i Crna Gora koja je podržala sankcije uvedene Moskvi zbog sukoba u Ukrajini.\nIz Ministarstva spoljnih poslova i evropskih integracija Crne Gore danas su izrazili žaljenje zbog odluke Ruske Federacije da uvede sankcije toj zemlji.\nKako objašnjavaju, usaglašavanje sa odlukama EU na liniji je ostvarivanja spoljno-političkih prioriteta, kao i poštovanja principa i vrednosti za koje se Crna Gora zalaže u medjunarodnim odnosima a da nijednog trenutka nije imalo anti-ruski karakter.\n„Ministarstvo je naložilo ambasadi u Rusiji da detaljnije izvesti o specijalnim ekonomskim merama koje su definisane ukazom predsednika Rusije Vladimira Putina“, saopšteno je.\nIstovremeno, izraženo je uverenje da stav i poziciju Crne Gore razumeju vlasti i građani Rusije i da odluka ruskih nadležnih organa neće na bilo koji način uticati na dobre i prijateljske odnose između dve zemlje, niti ozbiljnije ugroziti nastavak i razvoj bilatetalnih odnosa i saradnje.\nDekret o „određenim ekonomskim merama“, kako je zvanično saopšteno iz Kremlja, potpisao je predsednik Rusije Vladimir Putin, prenosi podgorički „Dan“.\nMere su utvrđene kao odgovor na sankcije koje su uvedene Rusiji zbog ukrajinske krize, podseća list.\nZabrana uvoza poljoprivrednih proizvoda će, kako je predviđeno, odmah stupiti na snagu. Ruske vlasti imaju zadatak da utvrde konkretnu listu poljoprivrednih proizvoda čiji će uvoz biti zabranjen.\nVlada Crne Gore ranije se pridružila zaključcima Saveta Evropske unije, kojim\nMilo Đukanović: Do zadnjeg daha ću se boriti za obnovu Crnogorske pravoslavne crkve\nSumnjiva smrt Srbina u zatvoru